Getxoko jabekuntza eskola 2013 by ukberri uribe kosta eta erandioko agerkari digitala - issuu\nAYUNTAMIENTO DE LA VILLA DE ERMUA ERMUA HIRIKO UDALA\nEmakumeentzako jabekuntza eskola GETXO\n2013-2014 IKASTURTEA Emakumeentzako Jabekuntza Eskolaren hamargarren edizioa aurkeztera gatozkizue. Ikastaro guztiak Eskolaren lokalean eskainiko dira, Martikoena kaleko 16. zenbakiko lehenengo solairuan (Alangoko anbulategiaren ondoan). Gogorarazi nahi dizuegu eskola orduetan bakarrik egoten dela zabalik eta Berdintasun Zerbitzuak Foruen kaleko 8. zenbakian daukala bulegoa. Oharra: Arretaz irakurri izen-emateei buruzko informazioa, aurtengoan aldaketa handiak izango baitira. Informazioa: W 94 466 01 36 berdintasuna@getxo.net\nKomunikazio lerroa Jende aurrean hitz egiteko teknikak (20 ordu) Euskeraz\nď‚Ľ Martxoaren 13tik maiatzaren 29ra\nď‚? Ostegunetan, 19,00etatik 21,00etara Irakaslea: Esti Redondo\nPrezioa: 5 â‚Ź\nIkastaroan zehar gure beldurrak eta komunikazioan esku hartzen duten elementuak zein diren identifikatu behar dugu, horrela, bere ezagutza eta entrenamendutik teknikak eskura ditzagun eta jendaurrean hitz egiteko zailtasunak gainditzeko edozein esparrutan. Halaber, hizkuntzak errealitateaz dugun ikuspegian nola eragiten duen ere aztertuko dugu, eta hizkuntza eta komunikazioaren erabilera ez sexista egiteko proposatzen diren alternatibak ikusiko ditugu.\nEmakumeen Nortasuna eta subjektibotasuna lerroa Indarkeria ate azpitik sartzen uzten al dugu? (20 ordu)\n Urtarrilaren 14tik martxoaren 18ra\n Urriaren 23tik abenduaren 18ra\n Asteartetan, 18,00etatik 20,00etara Irakaslea: Inma Merino\nGorputz-hizkuntzaren bidez geure buruekin eta geure bikoteekin erlazionatzeko modua aztertuko dugu. Ni pertsonala, harremanaren barruan horri eusteak eta elikatzeak duen garrantzia eta ez galtzeko zer muga jartzen ditugun landuko ditugu. Amodiozko loturak eta bikoteen arteko harremanak ere aztertuko ditugu. Gure bikote motari buruzko gogoeta egingo dugu, eta boterea edota tratu txarrak dauden ikusiko dugu. Botere eta berdintasunezko harremanei buruzko hausnarketa egingo dugu. Horretarako, mehatxatu eta Jabekuntza prozesu pertsonalean eta kolektiboan mugatzen gaituzten arriskuak aztertuko ditugu.\n Asteazkenetan, 18,30etatik 20,30etara Irakaslea: Irantzu Varela (Faktoria Lila)\nTailer honetan lau gai-multzo landuko ditugu: emakumeei ezartzen zaigun lortu ezinezko edertasunaren ideala; desberdintzen gaituen eta norbere autonomia eta askatasuna kentzen diguten harremanetan nahastea ahalbidetzen diguten maitasun erromantikoaren gizarte -eta kulturaeraikuntza; lanaren eta enpleguaren banaketa sexista, kulpa sentsazio batetik zaintza-zereginen ardura ematen diguna eta enplegu-merkatuan bigarren mailan eta maila prekarioan kokatzen gaituena; desioarekin dugun harremana eta geure desioak aitortzeko eta asetzeko zailtasuna, besteen desioak lehenago asetzeko joerarekin kontrajarriz. Guztiek ere, subjektu pasibotzat betikotzen gaituzte eta zer-nolako bizimodua izan nahi dugun erabakitzeko zailtasunak jartzen jarraitzen digute. Dinamika horiek emakume izateak zer esan nahi duenari buruzko gure bizipenari nola eragite dioten aztertuko dugu eta bakoitzak izan nahi duen emakumea izateko askatasuna edukitzeko tresnak planteatuko ditugu.\nElkartasuna eta trukea munduko emakumeekin lerroa Jabekuntzarako kultura arteko gunea\n U rtarrilaren 25ean, otsailaren 15ean, martxoaren 15ean, apirilaren 5ean eta 26an, maiatzaren 17an eta 31n\n Larunbatetan, 17:00etatik 20:00etara\nIrakasleak: Cony Carranza Castro, Itziar Gandarias, Saioa Hernández eta Maya Amrane Prezioa: 5 € Gune hau bi beharretatik sortzen da: batetik, bertako emakumeen eta etorkinen topagune bat mantentzeko beharra, sareak sortzea eta aurreiritziekin eta estereotipoekin apurtzea erraztuko diguna; eta, bestetik, orokorrak diren eta gure emakume-eraikuntza zeharkatzen duten gaiei buruz hausnarketa egiteko beharra, kultura bakoitzak berezko dituen hainbat berezitasun gehitu arren. Horrela, emakumeen arteko harremanetan sortzen diren ten tsioak aztertuko ditugu lehiakortasunetik eta areriotasunetik adiskidetasunera eta sororitatera; gorputzen eraikuntza orokorrari eta sexualitateari buruzko hausnarketa egingo dugu; eta erlijioak aztertuko ditugu gizarte-baloreetan eta emakumeen bizitzan eta mailan eragiten duten faktore gisa, zeinak, beren erreferente erlijiosoetatik urrundu gabe emakumeen eta gizonen arteko desberdintasunen aurka borrokatzen duten emakumeen zenbait mugimendu ezagutzera eramango gaituen.\nFeminismoarentzako erronka berriak: emakume migratzaileen ahotsak barnebiltzea (8 ordu)\n Otsailaren 21 eta 22an\n Ostirala, 16,30etatik 20,30etara\nLarunbata, 10,00etatik 14,00etara\nIrakaslea: Itziar Gandarias\nEmakume migratzaileen taldea mutu, bateratu eta homogeneo gisa adierazi ohi da eta oso gutxitan xede-herrialdeetako agertoki sozio-politikoan negoziatzen, iritzia agertzen, zalantzan jartzen eta parte hartzen duten eragile sozial gisa. Batetik, egun bizi dugun krisi sistematikoko testuinguruan migratutako emakumeen eguneroko adierazpenak aztertuko ditugu ikuspuntu biktimistatik urruntzen diren ikuspegi teoriko-praktikoetatik. Bestetik, subjektu politiko feministaren krisiari buruzko eztabaidak landuko ditugu, feminismo hegemonikoaren hormak zabaltzeko egungo aukerak eta zailtasunak aztertuz eta feministen beste ahots eta praktika batzuk gehituz eta aitortuz.\nFeminismoa lerroa Autodefentsa feminista (12 ordu)\n Urriaren 18 eta 19an\n Ostirala, 16,00etatik 20,00etara.\nLarunbata, 10,00etatik 14,00etara; eta 15,30etatik 19,30etara\nIrakaslea: Maitena Monroy\nJantzi erosoak eraman Erasoak identifikatzen, eta indarkeriak -bere alderdi guztietan- dituen jatorria eta eraikuntza, eta norbanakoan eta taldean dituen ondorioak azter tzen ikasiko dugu. Eguneroko bizitzan gertatzen diren eraso egoerak konpontzeko eta erantzuteko mekanismoak ikasiko ditugu. Espazio bat sortu gura dugu, geure eskubide eta gaitasunetaz jabetzeko, konfiantza eta segurtasuna sustatzeko, indarkeriaren inguruko mitoak hautsiz eta emakumezkoen ahuldade fisikoari buruzko estereotipo zaharrak desmitifikatuz.\nGenero-indarkeriaren aurkako Lege integralaren aplikazio efektiboaren azterketa jende-eskubideen ikuspegitik (8 ordu)\n Urtarrilaren 17 eta 18an\n Ostirala, 16,30etatik 20,30etara.\nIrakaslea: María Naredo\nEmakumeen giza eskubideen nazioarteko arauetan ezarritakoa oinarri harturik, estatu espainiarrean loteslea dena, genero-indarkeriaren aurkako Lege integralaren aplikazio efektiboa aztertuko da, indarrean daramatzan 9 urtetan. Datuak eta informazioa aurkeztuta, legearen egikaritzan egindako aurrerapenak eta izandako eragozpen nagusiak identifikatuko dira honako alderdi hauetan: detekzioa osasun-arloan, arreta integrala biktimei, babesa eta justizia eta ordain-eskubidea lortzea. Aipamen berezia egingo zaio legean aurreikusitako diskriminaziorik ezaren printzipioari eta genero-indarkeriaren aurrean emakume migratzaileen giza eskubideak babesteko neurrien bilakaera aztertuko da. Saioa gomendioak aurkeztuz eta parte-hartzaileak haiek hausnartzera gonbidatuz amaituko da.\nGazteak eta indarkeria matxista (20 ordu)\nZaindu geure burua zainduz (16 ordu)\n Martxoaren 5etik maiatzaren 21era\n Urriaren 16tik abenduaren 4ra\n Asteazkenetan, 18,00etatik 20,00etara\n Asteazkenetan, 10,00etatik 12,00etara\nIrakaslea: Mila Amurrio\nIrakaslea: Kontxi López\nIkastaro honek gure gazteen arteko harreman eta interakzio afektiboetan eta sexualetan genero-desberdintasunak nola gertatzen eta errepikatzen diren arrisku eta indarkeria psikologiko, sexualeko eta, baita, fisikoko egoerei bide emanez, ulertzen laguntzea du xede; beraiek identifikatzeko gai ez diren egoerak. Horrek edozein harremanetan gertatzen diren gatazken aurrean ezagutzen ez dituzten egoeratan jartzen ditu eta, ondorioz, ez dakite egoera horiek nola kudeatu. Ikastaroan parte hartzen duten pertsonek aldez aurretik jasotako ulermenetik beren harreman propioei eta ingurukoen harremanei buruzko hausnarketa egingo dute eta hausnarketa horrek gerta daitezkeen genero-desberdintasunen errepikapena identifikatzen lagunduko diete. Horrela, beren eguneroko bizitzan aldaketen eragile bihurtzeko aukeran pentsatu ahal izango dute bere ingurune hurbilena eremu horretan sentsibilizatuz eta haiengan eraginez.\nTailer honen helburua da amona zaintzaileen rolari, norberak denborak izateko eskubideari edo berdintasunean eta errespetuan oinarrituz familia-harremanen negoziazioari buruzko gogoeta sustatzea. Halaber, tresnak eskaintzen ditu nork bere burua zain tzeko, gorputzaren, emozioen eta norberaren nahien kontzientziatik abiatuz. Zaintzea ez da beharra; negoziatu beharreko aukera da, norberaren beharra alde batera utzi gabe. Hartu atsedenaldia eta parte hartu.\nZuk (oraindik) ez dakizun zer daki zure gorputzak? (27 ordu)\nGure menopausia modu osasungarrian bizitzea\n Ostiraletan, hilabetean behin, 17:30etik 20:30era\n Azaroaren 23an\n Azaroak 8 eta 29an , abenduak 13, urtarrilak 10,\n Larunbata, 10,00etatik 14,00etara; eta 15,30etatik\nIrakaslea: Patricia Verdés\nIrakaslea: Laura Juarros\notsailak 7, martxoak 7, apirilak 4, maiatzak 9 eta 30ean Prezioa: 10 €\nBadakigu gure gorputzak jakituria preziatua gordetzen duela, baina... badakizu entzuten? Badakigu emakumeon gorputzetan hainbat prozesu bizi ditugula edo bizi ditzakegula, hala nola, hilekoa, menopausia, haurdunaldia... Baina, ba al dakizu prozesu horiek ezagu tzen eta zaintzen? Badakigu gorputz bakoitzaren formak bakarrak direla... Ba al dakizu zeureak estimatzen? Badakigu patriarkatuak gure gorputzarentzat eta osasunarentzat kaltegarriak diren mezuak jaurtitzen dituela... Baina, ba al dakizu mezuok bereizten eta sinesgarritasuna kentzen? Hausnarketarako eta praktikarako espazio honetan, gure gorputzen neurrirako osasun praktikak sortzeko asmoarekin, ezbaian jarri, esperimentatu eta ikertu egingo dugu. Horretarako, emakumeen osasun mugimendutik sortutako eta gizonarengan zentratzen ez diren praktiken eta baliabideen laguntza izango dugu.\nTailer honen bitartez, emakumeen menopausiaren inguruan gure kulturan eman ohi den sexismoa, edadismoa eta estereotipoak zalantzan jarri nahi ditugu; bizitzako fase horretan integrazio pertsonal handiago baterako gakoak eman; emakumeen bizitzako une horretan gertatzen diren aldaketak elkarrekin hausnartu, haiei modu osasungarriagoan eta biziagoan aurre egiten ikasiz eta genero-aginduei buruzko hausnarketa kritikoa eginez; emakumearentzako aromaterapiaren eta lore bidezko terapiaren ekarpenak eta menopausiarako berariazko ariketa energetikoak ezagutu. Tailer hau beste emakumeekin batera aukera berriak araka tzeko eratu da, gure bizitzako aldaketen protagonista gisa jarriz eta ez haien biktimatzat eta osasunaren, protagonismoaren eta jabekuntzaren ikuspegi feministatik egindako ekarpenak jasoz.\nKultura berdefinitzen lerroa Emakume artistak ikuspegi feministatik (34 ordu)\nď‚Ľ Urriaren 24tik otsailaren 27ra ď‚? Ostegunetan, 18,30etatik 20,30etara Tailerra lan-talde aktibo eta parte-hartzaile gisa planteatzen da, non, hainbat emakume artisten ibilbideak aztertuko diren, baina ez indibidualista gisa, baizik eta aurretik existitzen diren jendarte-errealitateen isla. XIX. mende bukaeratik edo 50eko hamarkada hasieratik hasiko gara, taldearen ezaguÂ tzaren arabera. Horretaz gain, erakusketetara, artisten estudioetara, arte-galerietara, kultur zentroetara, museoetara eta abar bisitaldiak egingo dira. Funtzioa emakume horiek artearen historian egindako lana nabarmentzea eta emakume gisa gure historian izan duten eragina aztertzea da.\nIrakaslea: Dora Salazar\nPrezioa: 10 â‚Ź\n1970eko hamarkada hasieran, artista, kritikari eta historialari feministak artearen historiaren oinarrian dauden supostuak zalantzan jartzen hasten dira, alegia, gizonek sortutako arte heroikoa, non, emakumeak sistematikoki baztertuak izan diren. Arteetan feminismoa identifikatuta sentiaraziko gintuen harreman historiko bat ezartzeko eta historia berreskuratzeko metodologia soziologiko eta politiko baten azterketarekin hertsiki lotutako mugimendu feminista garaikideetan erne zen.\nAutonomia suspertzen lerroa Bertso-eskola feminista (16 ordu) EUSKERAZ\nKotxe mekanika tailerra (6 ordu)\n Martxoaren 21etik apirilaren 11ra\n Martxoak 25 eta apirilak 1 eta 8\n Ostiraletan, 16,30etatik 20,30etara\n Asteartetan, 18,00etatik 20,00etara\nIrakasleak: Uxue Alberdi eta Ainhoa Agirrezaldegi\nGeneroak egiten dugun guztian eragiten digu. Are gehiago, egiten dugun hori, bertsolaritza bezala, tradizionalki gizonezkoen eremu izan bada. Gaur egun badira emakume bertsolariak, baina: zein da bizi duten errealitatea? Aurrez egituraturiko bertsolaritza moldean eroso sentitzen dira? Badute euren molde propioa garatzeko modurik? Nolakoa zatekeen bertsolaritza emakumeek garatu izan balute? Zeintzuk dira emakumezko bertsolarien erronkak? Zer dute eskaintzeko? Zer borrokatzeko? Diskurtso feministak zer on eman diezaioke bertsolaritzari? Zein paper joka dezakete entzule, gai-jartzaile eta antolatzaileek honetan guztian? Nola errimatzen da berdintasunaren doinu librean? Bertsolaritzan ere, ez gaiak, ez egoerak, ez bertsolarien bertsoak, ez entzuleen begi-belarriak… ezer ez da neutroa. Horregatik, bertso eskola feministan, lehenengo eta behin egungo bertsolaritza betaurreko moreekin aztertuko dugu. Eta ondoren, emakumeak subjektu dituen bertsolaritza landuko dugu, emakume izateko modu posible guztiei bertsolaritzan leku eginez, interesgarri zaizkigun gaiak jarriz eta barrua ukitzen diguten kontuekin umorea eraikiz, batez ere.\nIrakaslea: Silvia Macho\nHauek dira, besteak beste, ikastaroaren helburuak: errekuntzako motorra nola dabilen ikastea, dieselaren eta gasolinaren arteko des berdintasunak jakitea, eta autoaren osagaiak non dauden ikastea, esaterako, alternadorea, abio-motorra eta bateria. Horrez gain, autoaren oinarrizko mantentze-lana egiten ikasiko dugu (iragazkiak, olioa eta balaztak aldatzen, baita gurpilak aldatzen ere zulatzen direnean).\nAurretiko izen ematea Aurretik izena emateko, inprimaki bat bete beharko da Herritarren Arretarako Bulegoetan, edo www.getxo.net web orrialdearen bidez. Plazak mugatuak dira, eta aurretik izena emandako emakumeen artean zozketatuko dira. Getxon erroldatutako emakumeek lehentasuna izango dute. Onartutakoen zerrendak Villamonteko Kultur Etxean, Herritarren Arretarako Bulegoetan eta http://www.getxo.net/eu/igualdad web orrian argitaratuko dira.\nMatrikula Behin betiko matrikula Herritarren Arretarako Bulegoan egingo da (bertan ordainketa egiteko erreziboa emango dizute banku edo ordainketa elektronikoaren bidez ordaindu ahal izateko). Behin ordaindu ta gero, bajan ematekotan ez da dirurik itzuliko. Diru-sarrerak Bermatzeko Errenta jasotzen duten ikasleek, Gazte Txartela dutenek edo langabeziaren txartela dutenek, 5 â‚Ź ordainduko dituzte ikastaroko. Haurtzaindegi zerbitzua egongo da eskaera egiten dutenentzat\nAdi data hauei Ikastaro guztietarako aurretiko izen-ematea irailaren 19tik 25era egingo da Urria eta abendua bitartean hasiko diren ikastaroak Onartutakoen zerrenda urriaren 3an argitaratuko da Matrikula: urriaren 7tik 11ra bitartean Urtarrila eta maiatza bitartean hasiko diren ikastaroak Onartutakoen zerrenda abenduaren 10ean argitaratuko da Matrikula: abenduaren 16tik 20ra bitartean\nAurretik izena emateko eta matrikula egiteko tokia Herritarren Arretarako Bulegoak Ordutegia: 8:00etatik 14:00etara Algorta: Fueros, 1 Andra Mari: Benturillena, 17 Ordutegia: 8:00etatik 14:00etara eta 16:30etik 19:00etara (ostiral goizetan bakarrik) Algorta: Juan Bautista Zabala, 6 Romo: Ama Mesedetako kalea, 13\nGetxoko jabekuntza eskola 2013


"Tierra de adopción" liburuaren aurkezpena — Kultura — Eibarko Udala\n"Tierra de adopción" liburuaren aurkezpena\nNire izena Yolanda del Nozal da eta oraindik umetxoa nintzela iritsi nintzen Eibarrera nire gurasoen besoetan, zeintzuk hirian kokatu ziren 50eko hamarkadaren bukaeran. Nire anai-arrebak Eibarren jaio eta bizi dira.\nGaur egun Bilbon bizi naiz, aspalditik gainera, Frantses filologiako ikasketak bukatu eta hemen instalatu nintzenetik. Getxoko Hizkuntza Eskola Ofizialeko irakaslea naiz. Betidanik gustatu zait interpretazioa eta hori dela-eta Narruzko Zezen antzerki taldeko kidea izan nintzen Eibarko Unian COU ikasten nuen bitartean.\nHori da nire istorioaren abiapuntua, umetako oroipen horiek berreskuratzea: eskolakoak, nire kalekoak, nire bizipenak. Baina protagonista nagusiak nire gurasoak dira, batez ere aita. Aitak kontatzen du zergatik erabaki zuen Eibarrera etortzea Palentziako lurretatik eta nolakoa izan zen bere lehenengo bidaia hura. Horrela, Eibar hiriak leku garrantzitsua du liburuan eta, jakina, baita gure bizitzetan ere.\nAzalpen honekin hobeto ulertuko da obrari eman diodan titulua: Tierra de Adopción.\nJuan Ortegak, Eibarko Antzerki Jardunaldien zuzendari artistikoak aurkeztuko du idazlea.


Dantza eta generoa — Eibar.ORG | Eibarko peoria\nHemen zaude: Hasiera / Blogak / Kalamuatik Txargainera / Dantza eta generoa\nLeire Narbaiza 2013/06/16 22:35\nPasa den ostiralean Kezka dantza taldearen Dantzari egunaren ikuskizunean izan nintzen Untzaga plazako harmailetan. Eli lagunarekin joan nintzen euren alabak egiten zuelako dantzan, eta biondako oso plan atsegina izaten delako dantza ikustea, hala ezagutu genuen elkar orain hogeita hemeretzi, urte gure lehenengo egunean, elkarren ondoan jarri gintuzten, eta gaur arte!\nTira, ekitaldi ikusten ari nintzela aste honetan Amelia Barquinen Kinka blogeko post honen harira twitterren dantzaz izan den elkartrukeaz gogoratu, eta buruari buleta batzuk eragin zizkidan.\nKontua da Barquinek generoaz diharduela, zein markatuta dagoen euskal dantzetan dio. Arrazoia du, arropak dantza askotan oso desberdinak eta markatuak dira, eta bikoteak neska-mutil dira. Ados.\nGutxi dakit queer teoriaz, gutxi dantzaz. Baina nire hausnarketa bide batzuetatik joan zen, aurrejoa gogoan. Eta badauka generoarekin zerikusia: mutil falta eta gizartearen aldaketa.\nDantza taldeetan mutil falta ikaragarria dago, ostiralekoa ikustea besterik ez zegoen. Gure sasoian hori ere pairatu genuen (dantza mistoak nagusiagoak ginenean egiten baikenituen, baina nagusitu ahala mutilak desagertu, beraz Kaskarot, for ever)\nBadakizue, futbolak kentzen zizkigun mutilak, dantza nesken kontua omen delako, femeninoa. Benetako gizon batek egiten ez duena, arrosaz janztea bezalakoa. Emakumeen kontua izaki, arbuiagarria.\nBaina paradoxikoena da Hego Euskal Herrian, gutxienez (ez naiz ausartzen Iparraldeaz berba egitera, agian oraindik ere Zuberoan hala delako), gizonak zirela dantzariak, rol hori eurei zegokien, eta dantzari ona izatea, ohorea zen, gaur egunean futbol taldeko goleatzailea izatea lakoxea. are gehiago, Gipuzkoako dantzen errepertorioan ez zegoen espezifikoki emakumeendako zirenak, plazetako fandango eta arin-ariez gain (hauek mistoak). Neskek dantza egin zezaten mutilen batzuk hartu eta guk dantzatu! Hor ere plazaren konkista. Dudarik ez dago, dantza horiek (eta beste batzuk) gizon, emakume zein mistoan egin daitezkeela, gura den moduan!\nTapia eta Leturiak "Bizkaiko kopla zaharrak" disko zoragarrian Banango abestian laugarren koplan hauxe dio: "txapel gorridun mutil horrexek krabeliñie dirudi". Imajina zenezakete gaur egun gizonezko bat krabelinarekin konparatzen? Ez, ezta? Ez da batere maskulinoa! Bada, antza, hemen bai.\nZer gertatu zaigu Euskal herrian? Zergatik abandonatu dugu pentsaera hori?\nEz dago dudarik, plazaren espazio sinbolikoa dantzaren bitartez gizonen lekua izan dela. Baina gizontasunarekin ere lotua. Plazan dantza egitea maskulinitatearen ezaugarria zen. Maskulinitatea adierazteko beste modu bat.\nHori ere konkistatu genuen, plaza eta beste gizarte batzuen ereduak erakarrita, gizonek abandonatu zuten. Konkistatutakoan, degradatu konkista, gizartearen begietan, zoritxarrez.\nGenero, maskulinitate, gizontasun, emetasun, feminitate eta abarrak alde batera lagata, dantza disfrutea da, gozamena. Gure gorputzaren kontzientzia hartzeko modua, jendarte honetan hain abandonatua daukaguna. Buru-gorputza konexioa lortzeko modua, indarrez kargatzen gaituena. Sentsualitatea deskubriarazten diguna, musikaren konpasean. Gizonek zein emakumeek behar-beharrezko duguna.\netiketak: dantza, Txargainen, kultureta, Kalamuan\nZelako post politte, Leire! Errezoi guzti dakazu.\nMuso handi bat!


EgoteAGAITIK eta EgoNAGAITIK menderagailuak - Bizkaieraren ataria\nPosted on 2017/11/10 2019/04/25\nBizkaieran gaiti(k) horrek beregaintasun handiagoa erakutsi dau erdi-ekialdeetako hizkeretan baino, eta idatzi orduan be XIX. mendean zehar be idazleek, edo banan, edo aurreko sintagmagazko loturea marratxoaz adierazota idatzi izan dabe. J. M. Zabalaren adibide bi, horren frogagarri. Bata: eta santu asko gaiti bere liburuak alantxe dirauskue, eta bestea: eurai, euren aurrean ta eurak-gaitik berba eginik.\nSartaldeko euskalkian -teagaitik markak dauen erabileraren ispilu egokia dogu Mogel idazlea. Gipuzkerazko idatzietan (sartaldeko gipuzkera da ohi darabilena) askoz erabiliagoa da -tearren baino, eta batez be kausazko balioaz darabilen arren, helburuzkoaz be bai: Ori geiegi gauzak ponderatzea da gu beldurtzeagatik. Baina funtsean ia sinonimo modura darabiltza bata eta bestea, balioak be, kausa eta helburua, nahasian dirala. Gipuzkeraz idatzi eban ondoko esaldi honek erakusten dau ondo asko baliokidetasun hori: baina gaurko erromes ebiltariak beste asmoekin dabiltza, erriak ekusteagatik ta olgatzerren galanki nasaitasun andiena artean.\nSartaldeko tradizino idatzian kausa objektiboa adierazoteko balioaz erabilirik agiri da gure idatzietan -teagaitik menderagilua. J. Mateo Zabalaren adibide bi ekarriko ditut hau erakusteko. Bata: Eta zelangoak izango ete dira, arako dirua edo gauzea epetan ta itxaronean emoteagaitik beste bagarik, urtean edo ilean onenbeste daroenak?. Bestea: Egin daroe askok eta askok testigantzetan, informazinoetan, alkate-aurreetan eta alangoetan, besteari kalte ez egiteagaitik, edo mesede ekarteagaitik guzurra eta eztana emoten dabeenak.\nBalio kontzesiboa dario Zabalaren ondoko esaldi honi: ta esan bear dozu zeinbat bider izan zatekean, beti jausi ezagaitik. Horren lekuan eroso sartuko litzateke: jausi ez arren. Idazle berorren bigarren egitura bat, balio kontzesiboduna: Zer da eskatu ezagaiti? Nai eskatu, nai eskatu ez, emon bear jakaz konfesoreari egin direan pekatu mortal guztiak.\nKausazko esangurea dario idazle berorren beste pasarte honi: pekatu mortalean bizi dira, bear dana jakin bagarik errietan paretan direan mediku-ofizialeak; edo leen ios beekien bere, liburuai autsa kendu ezagaiti, aaztuten itxi izan deutsenak. Hor, kendu ezagaiti horren baliokide genduke: kendu izan ez deutselako. Kausa esangurakoa dogu idazle beronen hurrengo hau be: Ta nondi konfesadu bearko eztau jaubeak edo jagoleak, auntzari edo solo-beiari bear dan ardurea artu ezagaiti, onek landara gazteetan edo soloetan egin izan dituzan kalteak?\nSasoi baten berba-jokoak euria eta hotza egiten ebanean denpora-pasarako erabilten ziran. Gaur egun, ostera, umeen ahosk...\nPosted on 2011/03/28 2019/06/27\nEuskal leku-izenen jatorriaz eta esanguraz asko idatzi eta ikertu da, garrantzi handiko gaia da ganera, besteak beste, a...


Iraultza energetikoa elektrizitatetik pasatzen da | Donostia Sustainibility\nTrantsizioa eboluzioa da. Trantsizio energetikoa, zerbait berrira iristeko bidea, energiaren zentzuzko erabileran, berriztagarrien erabileran eta garapen jasangarrian oinarritua.\nEnrique Monasterio EEEko (Energiaren Euskal Erakundea) Garapen eta Berrikuntzako zuzendariak kontsumitzen dugun energiaren bilakaera errepasatu zuen. 1982an (EEE sortu zen urtea), Euskadin enegiaren % 24 ikatzetik zetorren, % 62 petroliotik eta gasa ia ez zen existitzen (% 0,6). 80ko eta 90eko hamarkadetan gasa izan zen apustua, eta, ondoren, energia berriztagarriak sartu ziren ikatzarekin amaitzeko eta petrolioaren deribatuen mendekotasuna murrizteko. Orain, energia berriztagarria ekoiztea duela 30 urte baino askoz merkeagoa da. Energiaren biltegiratzean izandako aurrerapenek litiozko bateriek arrazoizko kostua duten eszenatoki bati bide eman diote.\nEnrique Monasteriok esan zuen hemendik aurrera trantsizioa askoz azkarragoa izango dela: «Aldaketa klimatikoarekiko sentsibilizazio sozial argia dago, baita kontsumitzaileak sisteman parte hartzeko interesa ere, bere energia propioa, energia garbia eta hurbila sortuz». Klima-aldaketari eta horrek osasunean duen eraginari buruzko kontzientziazio soziala da «iraultza energetikoaren» funtsezko eragileetako bat. Europan arrazoi geopolitikoak ere badaude energiari dagokionez beste herrialde batzuen mende ez egoteko. Kontsumitzaileak energia-eredu berri bat bere gain hartzera eramaten duten inguruabarrak. Enrique Monasteriok energiaren kultura berri bati buruz hitz egin zuen, % 100 berriztagarria den eredu batera eramango gaituena.\nIa guztiak jatorri elektrikoa izango du\n«Aldaketa klimatikoaren aurkako borroka bada guztiaren eragilea, berotegi-efektuko gasen isurketak murriztu behar dira. Energia kontsumitzen jarraitzeko, energia fosilak erabat ezabatu beharko dira, eta energia berriztagarri ia guztia elektrizitatetik dator. Azkenean, kontsumoak elektrifikatzen dira. Mugikortasuna elektrikoa izango da, eta etxeko berogailu kontsumoak ere ildo beretik joango dira».\nEnergia elektrikoa, berriztagarria bada, beroa sortzeko irtenbiderik onena ere izan daiteke, lehen uste ez bezala. Kontsumoa murriztearen lehentasuna alda daitekeen beste alderdietako bat da, lehentasuna eskaria behar bezala kudeatzea eta baliabide berriztagarri bat hobeto aprobetxatzea baita. Kudeaketa horrek ez du beti kontsumo txikiagoa eskatzen, baizik eta energia-eskaintza merkeena ordu jakin batean eskariari egokitzea.\nAutoen errekuntza-motorrek ez dute autonomia bermatzen. Hiri batzuetan debekatuta dago horiek erabiltzea, eta auto elektrikoek 400-500 km-ko autonomia dute. Zenbat aldiz egingo dugu 400 km baino gehiago egun berean? Ibilgailu hauentzako bateriek 1 000 dolar/kW balio zuten duela 10 urte, orain 150, eta euren ekoizpenean erabiltzen den litioa birziklagarria da. Ibilgailuen berrikuntza moteltzen ari den herritarren ziurgabetasuna dela eta, Enrique Monasteriok auto elektrikoa erostera animatu du. 4 urte barru, auto elektrikoaren eta errekuntzakoaren prezioa berdindu egingo da.\nPrezioen jaitsiera, duela gutxi eguzki-instalazioetan eta instalazio eolikoetan ere aurreikusi ezina, eta argiztapenaren atalean aurreztea (LEDak % 95 jaitsi dira lanpara goriekin alderatuta) ziren Enrique Monasteriok SMART Energy delakoan zentratzeko ematen zituen adibideak. Azpiegitura energetikoak kontrol digitala izango du, eta kontsumitzaileari une bakoitzean elektrizitatea sortzeari buruz behar duen informazio guztia emango dio.\nHidrogenoak rol ugari izango ditu. Horietako bat da belaunaldiko uneak eskaera handieneko uneekin egokitzea. Gehiegizkoa bada, hori hidrogenoa sortzeko erabiltzen da, eta horrek elektrizitatea sortuko du eskariak hala eskatzen duenean. Hidrogenoak, erregai gisa, etorkizun handia du hainbat sektoretan, hala nola hegazkingintzan eta ibilbide luzeko itsasontzi eta kamioietan, horien elektrifikazioa konplexuagoa baita.\nGaur egun kontsumitutako elektrizitatearen % 40 berriztagarria bada, 2030erako % 74 eta 2050erako % 100 izango da, Espainiako Gobernuak Bruselan aurkeztutako planaren arabera. Enrique Monasteriok beste datu bat eman zuen: Espainian instalatutako potentzia elektriko guztiaren erdia berriztagarria da, eta, gainera, sarera isurtzeko hainbeste eskaera daude, instalatutako potentzia osoa bikoizten duena. Europako hegoaldean esponentzialki haziko den eguzki-energia egunez sortzen da beti, eta, beraz, eguneko elektrizitate-tarifak jaitsi egingo dira, eta kostuak aurrezteko gauez lan egiten duten enpresek (siderurgikoek, adibidez) ez dute hori egingo. Euskadin, arau berrien ondoren, eguzki-energiak nabarmen egin zuen gora 2019an, Ekian proiektuarekin (Araban instalatutako planta) bat eginez, eta Monasteriok hazkunde argia iragarri zion.\nKontsumitzaileak energia gasta eta ordain dezake, baina orain elektrizitatea sortzeko ahalmena ere badu. Erabili, saldu edo bizilagunekin partekatu. Duela 2 urte pentsaezina zen. Kontsumitzailea kontsumitzen duen energia sortzen eta kudeatzen ariko da, eta energia hori biltegiratzeko kapituluan sartzen ere joango da. Agregatzailearen figura ere sortu da, merkatuan esku hartzeko erabakia hartu duen kontsumitzaile talde bat biltzen duena.\nMundu osoko energia-enpresa handiak ohartu dira funtsezko aldaketa horretaz, eta dagoeneko hasi dira egokitzen, merkaturatzaile berriak ere sortu direlako (batzuk ia kooperatiba-erregimenean), % 100 energia berriztagarria ziurtatzen dutenak eta kontsumitzailearentzat aukera berri bat dakartenak.


Uholdeak garaituz, Iparraldeko Ikastolek Herri Urrats berri bat egingo dute Senperen; Diasporan ere bai\n'Urrats bat, zazpi nahi' da aurtengo Herri Urratseko hitzorduaren leloa; gaur hasiko da Buenos Airesen, bihar izango da Senperen, eta ondoko asteetan Parisen eta Mar del Platan...\nLapurdiko Senpere herriak beste behin hartuko du Herri Urrats, Iparraldeko ikastolen jaia, joan den astean izandako uholde larriek eragin dituzten kalte eta hondamendiari aurre eginez. Zazpi herrialdeetatik heldutako euskaldunek bat egingo dute jaiarekin eta bildutako dirua ikastolen elkartearentzat eta zati bat uholdeek kaltetuentzako izango da. Diasporan, Buenos Aireseko Iparraldeko Etxeak gaur bertan egingo du jaia eta datozen asteetan Pariseko Eskual Etxea eta Mar del Platakoa ere bilduko dira.\nJoan den astean Lapurdi eta Baztan bailarako hainbat herri urez bete zituzten uholdeei aurre eginez, lagun eta bolondresen lana beharrezkoa izan da Herri Urratsen 24. edizioa ospatu ahal izateko. Bihar Senpereko aintzirak solidaritate honen bigarren zatia ikusiko du, Euskal Herri osotik heldutako milaka euskaltzaleren partehartzearekin. Eurek emango duten diruarekin Seaskari, Iparraldeko Ikastolen elkarteari, laguntza emango zaio, eta aurtengoan bildutakoaren zati bat uholdeak kaltetutako bizilagunentzat izango da.\nUrtero bezala Herri Urrats Senpereko lakuaren inguruan antolatutako zirkuitoan egingo da eta kontzertuak eta animazioak izango dira ibilbideko bost guneetan. Umeentzako area berezi bat izango da. Jaiaren egitarau osoa ikusteko, jo hona. Lapurdi eta Baztan inguruan izan diren uholdeei buruzko informazio gehiago jaso nahi izanez gero, ikus artikulu hau.\nBaita Buenos Airesen ere; Parisen, 7 kilometroko ibilbidea\nAurreko urteeetan bezala Iparraldeko ikastolen jaiak oihartzuna izango du Diasporan ere eta ezagutzen ditugu jada datozen egunetan egingo diren deialdi batzuk. Goiztiarrena Buenos Aireseko Iparraldeko Euskal Etxearena izango da, gaur bertan egingo dutelako. Gau partean izango da hitzordua, Euskal Etxearen egoitzan, Moreno 1370 kalean. Egitarauan 'jokoak, zozketak eta sorpresa ugari' iragarri dituzte antolatzaileek.\nHurrengo data Parisen izango da, datorren asteko igandean. Aurten Pariseko Eskual Etxeak programa mardula antolatu du, bertako Sustraiak, Erroak eta Lokarria taldeek prestatuta. 'Euskal hizkuntzaren aldeko eguna' izango da eta Pariseko kaleetan zehar egingo da. Paristarrek prestatu duten ibilbideak 7,73 kilometro izango ditu, eta Duban kaleko euskal etxearen eraikin zaharretik hasi eta Saint Oueneko egungo egoitzan bukatuko da. Bidean zehar 'horniketa auto' batek jarraituko ditu partehartzaileak, edariak eta freskagarriak banatuz.\nParisetik atzera Argentinara, Mar del Platara\nTxangoa goizeko 8:45etan hasiko da Duban kaleko 10. zenbakitik. Lehendabiziko geldiunea Place des Ternes-en izango da eta bigarrena Legendre eta Rue des batignoles kaleen bidegurutzean. Atsedenaldi honetan Des Batignolles auzoan bisita gidatua egingo dute partehartzaileek. Eguerdiko 12:30etan partehartzaileak metroa hartu eta Saint Oueneara joango dira, Eskual Etxera, bertan bazkariari ekiteko. Bazkalondoan, arratsaldeko 16:00etan 'Kutxidazu bidea, Ixabel' eskainiko da, jatorrizko euskaran eta frantses azpitituluekin.\nBukatzeko, eta berriz ere Argentinara salto eginez, azken ekitaldia Mar del Platako Artaburu Euskara Taldeak antolatu duena izango da. Artaburuko euskaltzaleek Euskal Herrian ikasturtean zehar egin diren ikastolen jai guztiak ospatu dituzte: Ibilaldia (Bizkaikoa), Kilometroak (Gipuzkoakoa), Araba Euskaraz (Arabalpa) eta Nafarroa Oinez (Nafarroakoa). Orain Herri Urratsen txanda heldu da eta ekainaren 1ean Haurren Euskara Tailerrean ekitaldi berezia egingo dute. 'Ikastolen federazioak egindako materiala jaso dugu FEVAren bitartez eta jaian horixe erabiliko dugu', azaldu dio EuskalKultura.com-i Veronica Domingo euskara irakasleak.\nHerri Urrats 2007\nSeaska, Iparraldeko Ikastolen elkartea\n2006ko Herri Urrats Diasporan\nEuskalKultura.com-en argitaratua 2006ko maiatzaren 14an


Algeciraseko gabarra hondoratu egin da eta dike batean dago dagoeneko | Consumer\nAlgeciraseko gabarra hondoratu egin da eta dike batean dago dagoeneko\narabera: Astelehena, 2003ko martxoaren 03a\n“Spopunker IV” gabarra Algecirasko badian hondoratu zen urtarrilaren 21ean, San Rokeko (Cadiz) Crinaviseko dikean, Norma garabiaren eta “Bengalako Golkoa” atoiontziaren bidez. Gabarra garabiak lau ainguraketaren bidez altxatu zuen, eta dikera iritsi ondoren, kutsaduraren aurkako hesi ozeanikoen bidez itxi zen, Sustapen Ministerioak jakinarazi zuenez.\nFrancisco Álvarez-Casos zorroko ministroak adierazi zuenez, “Algecirasko eta beste herrialde batzuetako dotazio pertsonal eta materialen hobekuntza nabarmena behar du Algecirasko eta beste herrialde batzuetako dotazio pertsonal eta materialen hobekuntza nabarmenak”, adierazi zuen, besteak beste, Algecirasko eta Estatuko beste zenbait lekuk.\nMinistroak Algecirasko badiaren egoerari buruz ere hitz egin zuen; izan ere, Kascasek adierazi zuenez, “egoera hori amaitu eta Europako portu guztietan bete behar da”, adierazi zuen Kascasek, Espainiak eta Erresuma Batuak egindako elkarrizketetan.\nGabarrari dagokionez, hurrengo egunetan itzuliko zaio jabeari bere posizio naturalean gera dadin, eta erabilitako oinarriak eta balbulak ordezkatu, erregaia brida itsuen bidez ateratzeko.\n“Spopunker IV” joan den urtarrilaren 21ean hondoratu zen 1.000 tona fuel-olio upategietan, eta hiru tripulatzailerekin, horietako bat, Miguel Roiz kapitaina, istripuan hil zen.\nZama ponpatzeko lanak hasi zirenetik, Titan Maritime enpresako urpekariek 98 tona dieseloil, 92 tona gasolio eta 1.117 tona fuel-olio atera dituzte; guztira, 1.307 tona hidrokarburo.\nAlgeciras gabarra-eu Spopunkerra


Inbertsio funts bat aukeratzea, itxuraz, oso erraza da, armairua ireki eta parean egokitu zaigun jertsea aukeratzea bezain erraza. Jertseetan ere, ordea, askotarikoak daude, eta neguan negukoa hartzea komeni den bezala, krisi garaian ere ongi aukeratzen jakin behar da, eta arriskua neurtzen, izoztuta geratu nahi ez badugu, behintzat. Eta inbertsio funtsen arloan hotz egiten du, hotz handia… Lehman Brothers-ek porrot egin du eta Madoff-ek, berriz, berebiziko iruzurra; ondorioz, ustez seguru-seguruak ziren zenbait funts guztiz koloka geratu dira.\nJarritako kapitalari eutsi nahi dionak eta zerbait irabazi nahi duenak, gutxi bada ere, errenta finkoa ematen duten produktuak jarri behar ditu jomugan. Baina ez guztiak. Zerrenda bat egingo bagenu, arrisku gutxien daukatenetik gehien daukatenetara, hurrenkera honetan geratuko litzaizkiguke: diru funtsak, errenta finkoko funts bermatuak, Europako errenta finkoko funtsak (epe motzekoak eta luzekoak), eta kalitateko errenta finkoa ematen duten funtsak. Aitzitik, ez da komeni etekin handikotzat jotzen diren errenta finkoko funtsak hartzea (“high yield” izeneko horiek), ezta diru funts dinamikoak ere, kreditu-kalitate apaleko enpresen bonuetan inbertitzen duten horiek. Funts mistoak eta errenta aldakorra ematen dutenak ere ez dira egokiak krisi garairako.\niaz errenta finkoko funts bermatuek\n% 3,28-ko irabaziak lortu zituzten, espainiako merkatuko\nErrenta finkoa eskaintzen duten funts guztiak seguruak direla uste izaten da, eta irabazi finkoak ematen dituztela (izenagatik edo), baina hori ez da horrela, inola ere. Errenta finkoko funtsek ere izan ditzakete galerak, eta kudeatzaileak ez badu zorroa mugitzen merkatuak eskaintzen dituen baldintzen arabera, horixe gertatuko da, dirua galtzea. Errenta finkoko aktiboen balioa ere igo eta jaitsi ibiltzen da (aldagai jakin batzuek agintzen dute hor ere): interes tasak, eskaria, ekonomiaren eta enpresen unean uneko egoera… Egun, adibidez, ez da komeni diru funts dinamikoetan inbertitzea. Haizeak alde jotzen duen garaian, diru funts peto-petoek baino irabazi gehiago ematen dituzte, baina gauzak okertzen direnean, galerak uzten dituzte. Izan ere, kreditu-kalitate gutxiko enpresen edo gobernuen aktiboetan inbertitzen dute diru zati bat, zabor aktibo deitzen diren horietan. Enpresek ordainketak eteteko arrisku handia dago egun, eta, beraz, funts horiek baztertzea komeni da. Aktibo kutsagarri horietan zati txiki-txiki bat sartuta ere, enpresak porrot egiten badu, eragin nabarmena izango du horrek gure irabazietan.


Lurrak eskertuko digun agenda - ARGIAren barrenak\nHasiera » Komunitatea » Lurrak eskertuko digun agenda\nOhikoena da agendan norbera idazten joatea egin beharrekoak. Lanak antolatzeko modu bat da. Baina zer irudituko litzaizuke, irakurle, betiko agendaren funtzio hori mantentzeaz gain, liburuxkak berak proposatuko balizkizu egin beharreko lanak? Funtzio horiek eta gehiago dakartza Ilargia eta Landareak 2022 agendak, norberaren eguneroko bizitza ilargiaren eta lurraren aroekiko irekita bizi nahi duen ororentzat, gozagarri eta jakin-min asegarri.\nBosgarren urtea du produktuak eta urtez urte egiten zaio, erabiltzailea asetzeko intentzioz, berrikuntzaren bat. Orain artekoei liburu formatua eman nahi izan zaie gida-liburu, agenda-liburu estilora eta aurten, espiral eta guzti, “betiko” agendaren itxura handiagoa emateko apustua egin da, ilargi eta lurraren inguruko jakintzarekin uztartzeko esentzia galdu gabe.\nBaliagarria izango zaio egunero ilargiarekin eta lurrarekin dantzan dabilenari bertan azaltzen baitzaizkio hileroko eta asteroko lanak eta ondoan izango baitu lekua bere oharrak idazteko; eta berdin erabilgarria izango da “betiko” agenda moduan baliatu nahi duenarentzat edukiko baitu nahikoa leku bere eginbehar guztiak apuntatzeko eta ondoan izango ditu landareei lotutako bitxikeriak. Jakintza pilulak.\nOngarriak da aurtengo gaia. Honi lotutako testu eta ilustrazioekin irekiko da hilabete bakoitza, Jakoba Errekondok eta Antton Olariagak mimoz prestatuta. Bertako eta sasoiko barazkien zerrenda ere ezagutu ahal izango dugu hilero, eta hurrengo bi orrietan, agendan sartu aurretik, Baratzea, Fruitu baratzea, Basoa eta Lore baratzea ataletan zer lan egiteko unea den azalduko da. Ilargiaren hileko gora-behera eta zahar-berritzeak azaltzeko grafikoa ere ez da falta, noski.\nEta segidan agenda. Bi orritara ezker-eskuin aste osoa ikusgarri, lurrari lotutako asteko lan proposamen zehatz batekin, ilargiaren asteko mugimenduekin eta oinarrian bertako eta sasoiko barazkien ilustrazioak dituela.\nBigarren zati bat ere badu liburuxkak. Atzeko partean Jakoba Errekondoren oinarrizko informazioa bildu da. Barazkien eta lurraren ongarriketarako gako batzuk aipatzen dira, barazkiak noiz erein, landatu eta uzta bildu, fruituen uzta urtean zehar zein den, landareak nor norekin jarri eta bati eta besteari nork laguntzen dion jakiteko koadroa, luarraren inguruko informazioa…\nEskuragarri dago ARGIAren Azokan. 2022. urtea ondo antolatuta eta baratzea txukun edukitzeko beharrezko izango dugun agenda.


[BIDEOA] Ura dario berriro - Durango - Anboto.org\n[BIDEOA] Ura dario berriro\nAnboto 2021-06-09 18:50\nDurangoko Udalak hainbat garbiketa lan egin ditu Mañaria errekaren bueltan. Horren ondorioz, Santa Anako iturriak bere jatorrizko funtzionamendua berreskuratu du. "Lupetz tapoi batek" uraren sistema oztopatu du “denbora luzean”.\nSanta Anako presaren gainaldeko iturria martxan dago berriro ere, “denbora askoan” urik bota barik egon ostean. Udalak hainbat garbiketa lan egin ditu Mañaria errekaren ibilguan. Dimentsio handiko hainbat objektu erretiratu ditu bertatik, eta lan horiek ahalbidetu dute iturria berriro ere martxan egotea. Ezohiko iturriak Durangoko armarriaren forma du. Hiru ur-zorrotada jausten dira bertatik.\nDurangoko Udalak adierazi du herria "ahalik eta modu garbienean mantentzearen alde" lan egiten jarraituko duela. Auzolana aipatu du horretarako tresna gisa. Aste honetan, esaterako, Andragunearen inguruko kanalak garbituko dituzte auzokide talde batekin elkarlanean. "Uste dugu Durangoko kaleak zaintzea eta garbi egotea ez dela izan behar bakarrik erakundeen ardura. Gauza asko egin ditzakegu herritarrok gure artean antolatuta, eta hori erakusten digute urtero egiten diren erreka garbiketek, jai herritarrek, txosnek, JAED bezalako elkarteen lanak, konfinamenduko elkarlaguntza sareek", adierazi du udalak.


七en ahoskatzea: nola ahoskatu 七 Mandarinera, Japoniera, Kantonera, Gàn txinera, Xiāng txinera, Min nan, Mǐn txinera, Koreera, Hakka, Puxian mǐn, Txinera ertain, Hegoekialdeko mandarinera, Taishanera, Wu txinera, Jin txineran\nNola ahoskatu 七\n七en ahoskatzea hemen Mandarinera [zh]\n七n ahoskera Ahoskatu duenak: Gliese (Txina, Emakumezkoa)\n七n ahoskera Ahoskatu duenak: witenglish (Txina, Gizonezkoa)\n七n ahoskera Ahoskatu duenak: wangdream (Txina, Emakumezkoa)\n七n ahoskera Ahoskatu duenak: ganchiau (Taiwan, Gizonezkoa)\nHobetu dezakezu? Zure ahoskatzea desberdina da? Ahoskatu 七 Mandarineran\nPartekatu 七-ren ahoskera Mandarineran:\n七en ahoskatzea hemen Japoniera [ja]\n七n ahoskera Ahoskatu duenak: strawberrybrown (Japonia, Emakumezkoa)\n七n ahoskera Ahoskatu duenak: poyotan (Japonia, Emakumezkoa)\n七n ahoskera Ahoskatu duenak: monekuson (Japonia, Gizonezkoa)\n七n ahoskera Ahoskatu duenak: sorechaude (Japonia, Gizonezkoa)\n七n ahoskera Ahoskatu duenak: Ruby8823 (Japonia, Emakumezkoa)\nHobetu dezakezu? Zure ahoskatzea desberdina da? Ahoskatu 七 Japonieran\nPartekatu 七-ren ahoskera Japonieran:\n七en ahoskatzea hemen Kantonera [yue]\n七n ahoskera Ahoskatu duenak: vaniceli (Hong Kong, Emakumezkoa)\n七n ahoskera Ahoskatu duenak: bananaman (Erresuma Batua, Gizonezkoa)\n七n ahoskera Ahoskatu duenak: CPEG (Hong Kong, Gizonezkoa)\nHobetu dezakezu? Zure ahoskatzea desberdina da? Ahoskatu 七 Kantoneran\nPartekatu 七-ren ahoskera Kantoneran:\n七en ahoskatzea hemen Gàn txinera [gan]\n七n ahoskera Ahoskatu duenak: xby66888 (Txina, Gizonezkoa)\nHobetu dezakezu? Zure ahoskatzea desberdina da? Ahoskatu 七 Gàn txineran\nPartekatu 七-ren ahoskera Gàn txineran:\n七en ahoskatzea hemen Xiāng txinera [hsn]\n七n ahoskera Ahoskatu duenak: Marthuss (Txina, Gizonezkoa)\nHobetu dezakezu? Zure ahoskatzea desberdina da? Ahoskatu 七 Xiāng txineran\nPartekatu 七-ren ahoskera Xiāng txineran:\n七en ahoskatzea hemen Min nan [nan]\n七n ahoskera Ahoskatu duenak: 690518207 (Txina, Gizonezkoa)\n七n ahoskera Ahoskatu duenak: zomgliekwtf (Australia, Emakumezkoa)\n七n ahoskera Ahoskatu duenak: happybirdsday (Estatu Batuak, Emakumezkoa)\nHobetu dezakezu? Zure ahoskatzea desberdina da? Ahoskatu 七 Min nann\nPartekatu 七-ren ahoskera Min nann:\n七en ahoskatzea hemen Mǐn txinera [cdo]\n七n ahoskera Ahoskatu duenak: kakakaukau (Txina, Gizonezkoa)\nHobetu dezakezu? Zure ahoskatzea desberdina da? Ahoskatu 七 Mǐn txineran\nPartekatu 七-ren ahoskera Mǐn txineran:\n七en ahoskatzea hemen Koreera [ko]\n七n ahoskera Ahoskatu duenak: gosom (Hego Korea, Gizonezkoa)\nHobetu dezakezu? Zure ahoskatzea desberdina da? Ahoskatu 七 Koreeran\nPartekatu 七-ren ahoskera Koreeran:\n七en ahoskatzea hemen Hakka [hak]\n七n ahoskera Ahoskatu duenak: JoneLiu (Brasil, Gizonezkoa)\n七n ahoskera Ahoskatu duenak: ucoupak (Txina, Gizonezkoa)\n七n ahoskera Ahoskatu duenak: ojosplatas (Taiwan, Gizonezkoa)\n七n ahoskera Ahoskatu duenak: gayintw (Kanada, Gizonezkoa)\nHobetu dezakezu? Zure ahoskatzea desberdina da? Ahoskatu 七 Hakkan\nPartekatu 七-ren ahoskera Hakkan:\n七en ahoskatzea hemen Puxian mǐn [cpx]\n七n ahoskera Ahoskatu duenak: Asau (Txina, Gizonezkoa)\nHobetu dezakezu? Zure ahoskatzea desberdina da? Ahoskatu 七 Puxian mǐnn\nPartekatu 七-ren ahoskera Puxian mǐnn:\n七en ahoskatzea hemen Txinera ertain [ltc]\n七n ahoskera Ahoskatu duenak: Kawdek (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu 七 Txinera ertainn\nPartekatu 七-ren ahoskera Txinera ertainn:\n七en ahoskatzea hemen Hegoekialdeko mandarinera [xghu]\n七n ahoskera Ahoskatu duenak: Yujiang (Suedia, Gizonezkoa)\n七n ahoskera Ahoskatu duenak: hitori1017 (Txina, Emakumezkoa)\nHobetu dezakezu? Zure ahoskatzea desberdina da? Ahoskatu 七 Hegoekialdeko mandarineran\nPartekatu 七-ren ahoskera Hegoekialdeko mandarineran:\n七en ahoskatzea hemen Taishanera [tisa]\n七n ahoskera Ahoskatu duenak: _hzw (Txina, Gizonezkoa)\nHobetu dezakezu? Zure ahoskatzea desberdina da? Ahoskatu 七 Taishaneran\nPartekatu 七-ren ahoskera Taishaneran:\n七en ahoskatzea hemen Wu txinera [wuu]\n七n ahoskera Ahoskatu duenak: hotline110 (Txina, Gizonezkoa)\n七n ahoskera Ahoskatu duenak: Enzojz (Txina, Gizonezkoa)\n七n ahoskera Ahoskatu duenak: firstjpd (Txina, Gizonezkoa)\nHobetu dezakezu? Zure ahoskatzea desberdina da? Ahoskatu 七 Wu txineran\nPartekatu 七-ren ahoskera Wu txineran:\n七en ahoskatzea hemen Jin txinera [cjy]\n七n ahoskera Ahoskatu duenak: senps (Txina, Gizonezkoa)\n七n ahoskera Ahoskatu duenak: arcjin (Txina, Gizonezkoa)\nHobetu dezakezu? Zure ahoskatzea desberdina da? Ahoskatu 七 Jin txineran\nPartekatu 七-ren ahoskera Jin txineran:\nAusazko hitza: 台湾, 您好, 熊猫, 驢, 香港


Euskadin egindako lehen moto elektrikoa aurkeztu dute Donostian\n25 scooter fabrikatu dituzte eta aurten banatuko dira Iruñea, Madril, Bartzelona eta Zaragozako kontzesionarioetan. Motorrak 4.216 euroko prezioa du.\nEuskadiko eta Nafarroako enpresa talde batek euskal teknologiarekin egindako lehen motozikleta elektrikoa diseinatu du. Motorra gaurtik dago salgai Donostiako kontzesionario batean.\nGipuzkoako Luma enpresako marketin zuzendari Iñaki Santillanak eta proiektuko burua den Manuel Alkorak parte hartu dute aurkezpenean. Sustatzaileek adierazi duten legez, bateriak dira Euskadin fabrikatu ez diren pieza bakarrak. Izan ere, material hauek ez dira Espainian aurkitzen.\nMotorrak 4.216 euroko prezioa du Industria Ministerioaren Movele Planak eskaintzen duen %25eko dirulaguntzarekin. Scooterra aurten banatuko da Iruña, Bartzelona, Madril eta Zaragozako kontzesionarioetan, besteak beste, eta 2013an Frantzia eta Italia bezalako herrialdeetara esportatzen hasiko direla aurreikusi dute sustatzaileek. Izan ere, datozen bi urteetan 1.100 moto banatuko direla aurreratu dute.\nHonako enpresa hauek parte hartu dute motorraren garapenean: Inmotec (Nafarroa), Dhemen Desing (Gipuzkoa) eta Robotiker. Era berean, Industria Ministerioaren, Gipuzkoako Foru Aldundiaren eta Eusko Jaurlaritzaren laguntza izan dute, SPRIren bitartez.\nLEMev Stream ibilgailu elektrikoa 125 zentimetro kuboko motozikleta baten parekoa da. Batez ere, egunean 20 eta 50 kilometro bitartean egiten dituzten eta kontzientzia ekologikoa daukaten erabiltzaileei zuzenduta dago.\nInformazio gehiago:Eitb: Euskadin egindako lehen moto elektrikoa aurkeztu dute Donostian


Saioa 19:15etan hasiko da.\nEtxe eguzkitsu eta armarridun batean, goi klaseko lagun talde bat elkartzen da Nikolaik gonbidatuta, lurjabe boteretsu bat bera munduan barrena asko ibilitakoa. Malmkrogeko etxean, Transilvanian, urtezaharrak pasatuko dituzte, otordu ederrak eta joko sozialak eginez; moralaren, politikaren, heriotzaren, gaizkiaren eta abarren gaineko eztabaida sakonak izango dituzte. Hala, orduak pasatuko dira, eta tentsioak handituko.\nElkarrizketa mardulak, saiakera literariotik hurbilago diren gai eta eztabaidak.\nBaina filmak badakartza idatzizko testuaren gainetik dauden gauzak. Zerbitzarien isiltasuna aristokraten elkarrizketa bezain handia da; frantsesez dihardute elkarrekin, eta alemanez zerbitzariekin mintzatzean; tentsioa handitzen doa, eta iraultza piztuko dela igartzen zaio.\nHorretaz gainera, nabarmentzekoak da nolako araztasunarekin darabiltzan soinuak, aldagelak, objektuak, musika partitura eta irudien enkoadratzeak.\n2462 SAIOA - 2022/5/31\nMALMKROG · Errumania · 2020 · 200 m.\nZuz.: Cristi Puiu · G.: Cristi Puiu. Ele.: Vladimir Solovyov · Arg.: Tudor Vladimir Panduru · Akt.: Agathe Bosch, Ugo Broussot, Marina Palii, Diana Sakalauskaité, Frédéric Schulz-Richard, István Teglas


“Hiri hondakin solidoak” nobelaren uberan | Hitzen uberan\n← Gertrude Steinen Amerika\nKarmele Jaiori elkarrizketa →\nHiri hondakin solidoak nobela aurkeztu zuen pasa den astean Jon Alonsok, Txalaparta argitaletxearen eskutik. Lan berri honen aurkezpenaren uberari jarraitu nahi izan diogu albiste honetan “Abandonatu dezagun ohiko euskara kamuts hori bidean bizpahiru kontu formal sakrifikatzeko arriskua badago ere, eta eman diezaiegun hitzaren lema euskaraz bizi diren euskaldunei, eta egin diezaiegun kasu pixka bat sortzaileei eurek sortzen dutelako hizkuntza eta ez filologoek, ez funtzionarioek eta ez gramatikariek ere”.\nCamembert helburu (Susa,) saiakera nobelatuan ezagutu genuen Enekoitz Ramirez Lanbas, Zintzoen saldoan nobelan topatu genuen berriro. Jon Alonsok Txalaparta argitaletxearen eskutik plazaratu berri duen Hiri hondakin solidoak nobelan topatu dezakegu berriro:\nEnekoitz Ramirez, Lanbas, etakide ohia, preso ohia, arte salerosle ohia eta lapur ohia zintzoen saldoarentzat lanean jarraitzen du. Oraingoan Euskaltzaindian jasotako hainbat mehatxu ikertzen jarriko dute lehenik eta, gero, Bartzelonan, edukiontzi batean biluzik agertu denunibertsitate irakasle eta euskaltzainarenm heriotza. Hala, bada, ertzainak, prostitutak, unibertsitate irakasleak, mossoak, kazetariak, euskaltzainak eta mota guztietako hondakinak agertuko zaizkigu Lanbasen abentura berri honetan.\nIruñeko Karrikiri elkartean aurkeztu zuten liburua egileak eta Mikel Soto editoreak. Aurkezpenaren uberari jarraitu diogu albiste honetan:\n- Elkarrizketa Gure Liburuak aldizkarian.\nJon Alonso: “Literatura beltza denen ahotan dagoen garai honetan, gero eta gehiago gogoratzen naiz Vázquez Montalbán zenak 1987 edo 1988an eman zuen elkarrizketa batean esaten zuenaz: hari interesatzen zitzaiona hauxe zela, generoaren erreferenteak hartzen zituen literatura bat, gero erreferente horiek bere eginez, edo haiekin jokatuz, edo itzulipurdikatuz beharrezkoa izatera, generotik haratago dagoen beste zerbait sortzeko. Ni horretan Big Manoloren jarraitzaile peto-petoa naiz”.\n-Elkarrizketa Arratsean saioan.\n“Istorioarekin batera beste gauza batzuk eta beste gogoeta batzuk ere pasatzen dira, ez erabat gainera nireak, nireak dira hor islatzen diren inkietuteak, baina pertsonaia batzuk ematen dituzten iritziak ez dira erabat edo guztiz nireak, baina hor daude”.\n-Aurkezpenaren kronika Diario de Navarran.\n“Nire liburuek irakurle kopuru mugatu bat daukate, eta zuzen eta justua da horrela izatea, ni eta nire lanak ez direlako denen gustukoak, eta ez direlako zertan izan. Baina galdetu beharko li-tzaioke euskaldunari, diglosiak diglosia, nolatan den posible ehundaka idazleen artean bakar bat ere gustukoa ez izatea, edo dozenaka kantari, poeta eta an-tzezleen artean bakar bat ere gustukoa ez izatea”. Bide beretik, euskal kulturaren kontsumoaren inguruan “txipa aldatzeko garaia” badela ere aldarrikatu zuen Alonsok. “Bestela hemendik urte gutxitara hemen, alegia Iruñean, Gasteizen edo Bilbon, ez du inork euskaraz egingo”.\n-Aurkezpenaren kronika Berrian: “Alegatu bat eleberri eginda”.\nEuskal kultur sistemaren eta, bereziki, euskararen gehiegizko arautze eta formalismoaren aurkako kritika plazaratu zuen, eta, trukean, proposamen bat egin: «Arriskatzeko garaia iritsi da». «Sortzaileak biziki mespretxatzen dituen gizarte batean bizi gara», hasi zen idazle iruindarra. «Mespretxu sakona» da hori, «salbu eta Madrilek kalitate labela ematen badizu. Orduan bai, hori lortzen duen sortzailea beste kategoria batera pasatuko da».


2018ko Aratusteak otsailaren 3tik otsailaren 13ra ospatuko dira, adin eta gustu guztietarako proposamenak batuz\nOtsailaren 3an, larunbata:\nKopla txikien IV Lehiaketa Kafe Antzokian.\nOtsailaren 4ean, igandea:\nPontxe eta Torrada VII Lehiaketa Plaza Barrian.\nOtsailaren 8an, osteguna:\nKontzertuak Zazpi Kaleetan.\nOtsailaren 9an, ostirala;\nFarolin eta Zarambolasi epaiketa. Haien atxiloketarekin hasiko da arratsaldeko 19:00etan Udaletxean , ondoren Plaza Barrian epaiketa egingo zaie eta amaiera izango du 21:00 aldera Santiago Plazan egingo zaien irain publikoarekin.\nOtsailak 10ean, larunbata:\nAratuste-zapatua, egunik handiena izango da eta bi jai gune izango ditugu: lehena, eguerdiko 12h00etatik arratsaldeko 19h30ak arte, bost gunez osatua egongo da: Plaza Biribila , Albia, Done Bikendi, Astarloa-Kale Nagusia eta Zabalguneko Merkatua. Bigarrena, arratsaldeko 19h30etik aurrera, kalejiran Plaza Biribiletik jaitsita eta Zazpi Kaleetan zehar zabalduko dena.\nOtsailak 11an, igadea:\nohiko Indaba Lehiaketa egingo dugu Plaza Barrian.\nOtsailak 13an, asteartea:\naratusteen amaiera sardinaren hileta eta erreketarekin Arriaga Plazan.\nInformazio gehiago bilbokonpartsak.eus\nBilboko Aratusteak 20182018-01-222018-02-06https://www.inauteriak.com/wp-content/uploads/2017/01/logo-inauteriak.pngInauteriakhttps://www.inauteriak.com/wp-content/uploads/2018/01/bilboko-aratusteak-2018.jpg200px200px\nBasauriko Mozorro lehiaketak 2018Bizkaia, Mozorro lehiaketa


Ptolomeo II.a Filadelfoa - Wikipedia, entziklopedia askea.\nKos, K.a. 308\nAlexandria, K.a. 246 (61/62 urte)\nPtolemaios Andromachou (en)\nMagas of Cyrene (en)\nTheoxena of Syracuse (en)\nPtolomeo II.a Filadelfoa (antzinako grezieraz: Πτολεμαίος Φιλάδελφος; Kos (Antzinako Grezia) K.a. 308-246) Ptolomeotar dinastiako bigarren faraoia izan zen; Egipton K.a. 285-246 denbora-tartean gobernatu zuen. Filadelfoak «Arreba maite duena» esan nahi zuen.\nEgeoko Kos irlan jaio zen eta Ptolomeo I.a Soter eta bere emazte Berenize zituen guraso. Traziako Lisimakoren alaba zen Arsinoe I.arekin ezkondu zen gazte zela. K.a. 283an aita hiltzean, hasi zen erreinatzen. Gerra-kanpaina ugariren zuzendari izan zen bere anaiorde Magas Zirenekoaren, Antiokos I. Soterren (274-271), Antigono I.a Gonatasen (267-266, 262-261) eta Antiokos II.aren (260-253) aurka; hala areagotu zuen aitarengandik jaso zuen erreinua eta aginpidea.\nPtolomeo errege malenkoniatsua izan zen, gerrarako gaitasun txikikoa, baina oso trebea diplomaziarako, eta baita zientzia eta arteen zalea eta bultzatzailea ere. Herri-lan garrantzitsuak (Nilo eta Itsaso Gorriaren arteko ubidea) bultzatu eta artea eta zientziak babestu zituen, aitak bezala. Eskuizkribuak, margoak eta animalia exotikoak bildu zituen. Dinastiako gizon aberats eta boteretsuena izan zen. Haren ondorengoa bere seme Ptolomeo III.a Evergetes izan zen.\nKanpo-politika[aldatu | aldatu iturburu kodea]\nOro har, Ptolomeo II.aren kanpo-politikaren azken balantzea positiboa izan zela esan daiteke, bere abilezia diplomatikoa erabilita porrot militarren ondorioak indarrik gabe uzten asmatu baitzuen. Basikoki, hiru gerrari aurre egin behar izan zien:\nLehen Siriar Gerra (K.a. 274–271)\nKremonidasen Gerra (K.a. 267-261)\nBigarren Siriar Gerra (K.a. 260-253)\nEgipton Ptolomeo II.ak hiri berri garrantzitsuak fundatu zituen, greziar taldeekin populatu zirenak. Lanaren antolaketa tradizionala (batez ere nekazaritza) indartu zuen, ekoizpena areagotzeko. Erregeak moneta-sistema berria ere ezarri zuen. Egiptoko ekonomiak bi zutabe zituen: landa bera eta Alexandria. Ptolomeok hiritarren erlijioaz ere interesa agertu zuen. Haren merituetako bat Alexandria antzinako kultura-gune eta ikerketa-gune garrantzitsu bihurtzea izan zen. Besteak beste, Alexandriako Liburutegia eta Museoa bera hobetu zituen.\nWikimedia Commonsen badira fitxategi gehiago, gai hau dutenak: Ptolomeo II.a Filadelfoa


Laneko nahitaezko etenaren ondoriozko erretiro aurreratua\n2013-03-17tik aurrera, aurreratutako erretiro mota berri hau ezartzen da; data horretatik aurrera jazotako gertaera eragileei aplikatu ahal izango zaie, abuztuaren 1eko 27/2011 Legearen 12.2 azken xedapenean ezarritakoa aplikagarri den kasuetan izan ezik.\nAurreratutako erretiro mota honetarako aukera izango dute honako baldintza hauek betetzen dituzten langileek:\nKasu bakoitzean aplikagarri den ezarritako adina baino gehienez lau urte gutxiago beteta izatea, jarduera neketsuak, toxikoak, arriskutsuak edo osasunerako kaltegarriak egiteagatik zenbait sektore profesionaletako langileek edo % 45eko edo gehiagoko edo % 65etik gorako minusbaliotasuna duten pertsonek balia ditzaketen adin hobariak aplikagarri izan gabe.\nEnplegu-bulegoan enplegu-eskatzaile gisa izena emanda egotea, erretiroa (altarekin parekatutako egoera) eskatzen den egunaren aurreko sei hilabeteetan gutxienez.\n33 urte, aparteko ordainketengatiko zati proportzionala edo 1967-01-01 baino lehenagoko kotizazio urte eta egunen ordainketa kontuan hartu gabe. Soilik ondorio horietarako, nahitaezko soldadutza aldia edo ordezko gizarte prestazioaren aldia zenbatuko da, urtebeteko gehienezko mugarekin.\nNekazaritzako besteren konturako langileentzako sistema berezian barne hartutako langileen kasuan, kotizazio aldi eraginkorra egiaztatzeko (33 urte), beharrezkoa izango da kotizatutako azken 10 urteetan 6 gutxienez sistema berezi honetako jarduera eraginkorreko aldiei dagozkienak izatea. Ondorio horietarako, sistema berezi honetan ordaindutakoaren araberako langabeziagatiko prestazioak jaso izandako aldiak ere zenbatuko dira.\nLanaldi partzialean kontratatutako langileen kasuan, 33 urteko gutxieneko kotizazio aldia egiaztatzeko, 2013-08-04tik aurrera , abuztuaren 2ko 11/2013 lege Errege Dekretuan ezarritako arauak aplikatuko dira.\nLaneko etena lan harremanaren jarraipena eragozten duen enpresaren berregituratze egoera baten ondorioz gertatu izana. Ondorio horietarako, honako hauek izango dira aurreratutako erretiro mota honetarako eskubidea eman ahal izango duten lan kontratua iraungitzeko kausak:\nKausa ekonomiko, tekniko, antolaketako edo ekoizpenekoen ondoriozko kaleratze kolektiboa, Langileen Estatutuaren (LE) 51. artikuluaren arabera.\nKausa ekonomiko, tekniko, antolaketako edo ekoizpenekoen ondoriozko kaleratze objektiboa, LEaren 52.c) artikuluaren arabera.\nEbazpen judizialaren bidez kontratua iraungitzea, uztailaren 9ko 22/2003 Konkurtso Legearen 64. artikuluaren arabera.\nBanako enpresariaren heriotza, erretiroa edo ezintasuna, LEaren 44. artikuluan xedatutakoaren kaltetan izan gabe, edo kontratatzailearen nortasun juridikoa iraungitzea.\nLan arloko agintaritzak egiaztatutako ezinbesteko kausaren ondorioz lan kontratua iraungitzea, LEaren 51.7 artikuluan ezarritakoaren arabera.\na eta b letretan jasotako kasuetan, beharrezkoa izango da, bestalde, langileak, jasotako bankuko transferentziaren agiriaren bidez edo baliokide den egiaztagiriaren bidez, lan kontratua iraungitzearen ondorioz dagokion kalte-ordaina jaso izana edo kalte-ordain hori eskatzeko edo iraungitze erabakiaren aurka egiteko demanda judiziala aurkeztu izana egiaztatzea.\nKalte-ordaina jaso izana egiaztatzeko, jasotako bankuko transferentziaren agiria edo baliokide den egiaztagiria aurkeztuko da.\nGenero indarkeria jasatearen ondorioz emakumezko langilearen lan harremana iraungiz gero, aurreratutako erretiro mota honetarako aukera izango du.\n100eko 1,875eko koefizientea, hiruhileko bakoitzeko, 38 urte eta 6 hilabetetik beherako kotizazio aldia egiaztatzen bada.\n100eko 1,750eko koefizientea, hiruhileko bakoitzeko, 38 urte eta 6 hilabeteko edo gehiagoko eta 41 urte eta 6 hilabetetik beherako kotizazio aldia egiaztatzen bada.\n100eko 1,625eko koefizientea, hiruhileko bakoitzeko, 41 urte eta 6 hilabeteko edo gehiagoko eta 44 urte eta 6 hilabetetik beherako kotizazio aldia egiaztatzen bada.\n100eko 1,500eko koefizientea, hiruhileko bakoitzeko, 44 urte eta 6 hilabeteko edo gehiagoko kotizazio aldia egiaztatzen bada.


PRODUKTUAK: Aza AROA | Basherriak [Hasiera]\n← ERREZETAK: Neguko produktuak\nTALDE BERRIAK: Oñatiko taldea →\nPRODUKTUAK: Aza AROA\n2011/11/01 egilea: aitzbitarte Utzi iruzkina\nAzaroa hilabetea gaztelaniaz itzultzerakoan “Tiempo de coles” itzuli beharko genuke. Baina azaroan azez gain beste hainbat produktu eskura genitzake:\nBorraia: Borrago officinalis. Uzta: hostoa.\nLur guztietara erraz egokitzen den landarea da, nahiz eta buztin pixka bat eta hezetasuna gogoko izan.\nErein: Ondo landutako lurrean (behar-beharrezko baldintza) martxoapirilean eta abuztu-irailean erein, 30 cm-ko tartea duten erroiletan.\nLanak: Landaretxoak zertxobait hazitakoan garapenik onenekoak aukeratu eta besteak kendu. Hasieran jorraldi ugari eman behar zaio borraiaren lur-sailari, landareak indartu arte. Landare-erroilei itsatsirik simaur-berri pilak jarri, honen beroak landareak babes ditzan. Hori beharrezkoagoa da uda-partean ereindakoen kasuan.\nUzta: Hostoak hazi ahala bildu.\nAngurria: Spinacia oleracea. Uzta: hostoa.\nEguraldi bero eta lehorrekin azkar loratu eta haziak ematen ditu (tontortu esan ohi dena). Aldiz, neguko izotzak erraz jasango ditu. Lur aberatsa behar du, baina inoiz ez ongarri organiko berririk hartuberria den lurretan.\nErein: Urte osoan erein daiteke, baina bi garaitan hasterazi ohi da espinakaren zikloa: udaberri hasieran, lurra berotzen hasten denean eta iraila-urrian lurra oraindik bero dagoenean. Lehen kasuan seguruenik udan tontortu egingo du. Bigarrengoan, udazkeneko ereintzan alegia, uda arte luzatuko da uzta.Uzta 25-30 cm-ko tartea duten erroiletan. Gramo bat hazirekin (100 ale) 3 cm2 ereiteko adina dugu.\nLanak: 10 cm-ko tartea utziz, gutxi gorabehera, landare onenak aukeratu eta kaxkarrenak kendu. Erein ondoren askotan ureztatu ondo erne dadin eta tontortu ez dadin. Espinaka-saila belarrez garbi edukitzeko behar adina jorratu.\nUzta: Erein ondoren 60-75 egunera uzta biltzen hasi daiteke. Bi eratara bildu ohi dira espinakak: landarea osorik hartuz edo bildualdi bakoitzean landare bakoitzari kanpo aldeko hosto handienak kenduz. Metro karratuko kilo t’erdiko uzta izaten da.\nFiled under Formazioa, produktuak Tagged with aitzbitarte, Basherri, kontsumo taldea


'Durangaldea Elikadura Abian!' behar genuen egitasmoa - Mugalari KulturaMugalari Kultura\n· Dietista nutrizionista eta farmazilaria Elortza botikan (Eibar)\nGarai zail eta berezi hauetan ohartzen gara benetan garrantzitsuak diren gauzez; familia, lagunak, maitasuna… eta nola ez osasuna. Eta honekin lotuta, elikadura. Gero eta argiago daukagu denok, elikadura eta osasunaren arteko lotura oso estua dela. Elikadurarekin erlazionatzen diren gaixotasunak gero eta gehiago dira; obesitatea, minbizia, fibromialgia, diabetesa, alzheimerra, hipertentsioa, etab. Bestalde badakigu ere Covid-a hartzen dutenen artean hiltzeko arrisku handiagoa dutela gaixotasun hauek pairatzen dituztenak. Zein da guzti honen ondorioa? Elikadura osasuntsu batek hiltzetik salbatu gaitzakeela.\nPandemia honek erakutsi digun beste gauza bat gure planeta gero eta txikiagoa dela da, eta munduko beste muturreko gertaerak gugan duten eragina agerikoa dela. Eragin hau gero eta azkarrago nabaritzen dugu gainera. Beste alde batetik gizakion jarduera frenetikoa geratzen denean ama lurrak edo naturak bere burua “sendatzeko” gaitasuna bere horretan mantentzen duela ere ikusi dugu. Martxoko itxialdian agerian geratu zen bezala, hirietako kutsadura desagertu zen, animali basatiak nonahi agertzen ziren, itsasoak eta zeruak garbitu ziren, etab. Hau dena gainera oso denbora epe motzean ikusi ahal izan genuen.\nOsasuna, natura, jasangarritasuna, maitasuna… hauek izan dira burura etorri zaizkidan lehen ideiak “Durangaldea Elikadura Abian” ekimenari buruz irakurri dudanean.\nEkimen honetan halako ideiak uztartzen baitira, elikadura osasuntsua, jasangarria, segurua eta paregabea. Eta bide batez kilometro 0 bezalako mugimenduekin egiten du bat. Horrela elikagai osasuntsuagoak eta freskoagoak lortzen ditugu, karbono aztarna murrizten dugu, aldaketa klimatikoari aurre egiten diogu, bertako ekonomia sustatu eta ekoizle txikiei babesa eman. Beraz, ekimen paregabea zentzu guztietan.\n“Durangaldea Elikadura Abian”-etik beste hainbat gai jorratzen dituzte ere eta balore desberdinak heldu-arazi nahi dizkigute; ekologia, zahartze aktiboa, kirola, bio-ekonomia, konpostajea, energi iturri berriak, etab.\nHerritako janari denda txikiek ere bultzada nabarmena nabaritu dezakete horrelako ekimenei esker. Mundu globalizatu honetan non hipermerkatuak edo online erosketak gailentzen diren, eta hauekin lehiatzea gero eta zailagoa den ez dago soberako laguntzarik gure kaleetako dendari txikientzat. Gure kale hutsak ezkertuko dute bizipoz pixka bat ere.\nBeraz ez dago aitzakiarik, oso denbora gutxi geratzen zaizu ekimen honetan izena emateko, ez galdu denborarik eta sakatu hurrengo estekan!!!!\nZaindu eta zoriontsu izan!


Kaixo | SOINHEZI SL Servicios Socioculturales\n23/05/22 - Arrigorriagako udako ludotekarako izen ematea\nBeste behin ere, SOINHEZIk du Arrigorriagako Udalak uztailaren 5etik 21era bitartean antolatu duen udako ludoteka zerbitzua kudeatzeko ardura. Aste honetan zehar , alde zaharraren kasuan, 2017an jaiotako umeak eta Abusuren kasuan 2014 eta 2017 bitartean jaiotakoak, etxean jasoko dute izena emateko orria familiek plaza eskatzeko aukera izateko. Geure udako ludotekek gune ludikoa izatea dute helburu, inklusiboa eta ez baztertzailea. Topatzeko, partekatzeko eta oporraldian gozatzeko gunea, eta era berean lan eta familia bizitza kontziliatzeko bidea.\n20/05/22 - Abusuko mikro kontakizunen tailerrari agur esaten diogu… behintzat ikasturte honi dagokionez\nAbusuko udal egoitzan, Arrigorriagan, SOINHEZIk aspaldidanik antolatu izan duen mikro kontakizunen tailerrak amaiera emango dio ikasturte honi aste honetan; istorio eta ikasketa berriz beteta etorri zaigun ikasturte honi modu ezin hobean amaiera emateko ohikoak den bazkaritxoa eginez. Tailer honetan parte hartzen duten askok, batez ere emakumeek, hastapenetatik daramate gurekin, beste batzuek bidean bat egin dute gurekin, eta beste batzuek utzi behar izan dute; edonola ere, literatura txoko txiki hau idaztea gustuko duten eta kontakizun laburren zaleak direnentzat ezinbesteko bilakatu da, euren zaletasuna partekatu ahal izateko.\n04/05/22 - Pobreziak 65 urtetik gorakoen %18’8ri eragiten dio\nMaiatza langileen eskubideen aldarrikapenekin hasi ohi da. Hala ere ez da ohikoak aldarrikapen horien artean pertsona nagusiei dagozkionak entzutea, bereziki segurtasun ekonomikoari, babea sozialari eta lan egiteko eskubideari dagokionez. HelpAge Internacional España fundazioak, Eskubideetatik pertsona nagusientzako gizarte lagunkoia eraikitzen bere bilduman (4.koadernoa), 2020an pobreziak pertsona nagusien %18’8ri eragiten diola jasotzen du, azken zazpi urteetan 7’4 puntu gora egin duen zifra.\n15/04/22 - Oporraldiak ludoteketan hobeto disfrutatzen dira!\nTxiki, zein hain txiki ez direnentzat atseden bat hartzea eta egun batzuetan errutina alde batera uztea ezinbestekoa da. Hauxe da, Arrigorriagan, Arrigorri eta Abusuko ludoteketan oporraldi honetarako prestatu dugun jarduera programaren xedea. Deskonektatu eta energia positiboz kargatu beharra dugu, eta hori, jolasean eta naturan egingo dugu...\n05/04/22 - Ongi etorri Korrika! Ongi etorri udaberri!\nBadira egun batzuk Korrika Amurriotik abiatu zela eta Donostiatik gero eta hurbilago dago, nora apirilaren 10ean helduko den. Ludotekentzat urteko une berezi eta zirraragarrienetakoa da, geure herriko kaleak soinu algaraz betetzen baititu lekukoari harrera egin eta honi herrietan zehar egiten duen ibilbidean laguntzeko. Aurtengo leloa honela laburbildu dezakegu: "Hitzek egiten dute hizkuntza, ekintzek herria". Beraz ekin diezaiogun! Orain arte eguraldiak lagundu ez badu ere, Korrikak udaberriko lehen egunekin egin du bat, loreen eta berpiztearen urtaroarekin.\nOngi etorriak izan SOINHEZIren gunera. Programa sozial, kultural eta hezitzaileen kudeaketa osoan lan egiten duen enpresa bat gara . Baina, horren guztiaren gainetik, pertsonekin eta pertsonentzat lan egiten duen pertsona taldea garela esatea gustatzen zaigu.\nAisialdian eta kultura zentzudunean sinesten dugu. Sormen, tolerantzia, dibertimendu, multikulturalismo, konpromiso, hobetze, ilusio, ohitura, integrazio … sinonimo bezala.\nHazte pertsonalaren bide bezala. Kolektiboentzako tailer, kurtso, ludoteka, ekintza kultural eta hezitzaileen bidez, batez ere pertsona nagusientzat, emakumeentzat eta umeentzat.


Azaroaren 25a aldarrikatzeko, bi ekintza antolatu dira - Noticias de Gipuzkoa\nAzaroaren 25a aldarrikatzeko, bi ekintza antolatu dira\nOiartzunek aste honetan 'Florecica' dokumentala eta 'Quítame la culpa' emanaldia eskainiko ditu\nOiartzun – Azaroaren 25aren data emakumeenganako indarkeriak azaleratu eta kontzientzia feminista sustatzeko baliatu nahi ditu Oiartzungo Udalak. Honela, Feminismo sailak antolatuta, Florecica dokumentala eta Quítame la culpa emanaldia ikusteko aukera egongo da.\nBihar udaletxeko areto nagusian, 18.30ean, Cris Lizarraga musikariak eta @culomala meme sor-tzaileak Quítame la culpa fanzinearen inguruko emanaldia eskainiko dute, gazteleraz. Aforoa errespetatuko da eta musukoa erabiltzea derrigorrezkoa da.\nAldiz, Florecica dokumentala sarean eta bakoitzak bere etxetik ikusteko modua eskainiko da. Honela, hilaren 18tik 20ra, ikusi ahal izango da dokumentala, bakoitzak nahi duenean. Horretarako, webgune bat egokitu da: https://segunsurja.wixsite.com/oiartzun-florecica. Dokumentalaren bertsio originala gazteleraz den arren, euskarazko azpitituluak izango ditu. Webgune horretan, oiartzun2020 pasahitza sartu behar da.


Gipuzkoa Encounter 09 | [ da 'mi an ]\n2015-03-15 ~ damian\nEz ditut urteetan zehar kazetariei erantzuten jardun izan dudan galdera berdinak erantzungo: “Oso azkar al dijoa interneta?”, “Asko jeitsi al duzue?”… eta bata bestearen atzetik antzeko galderak izan ohi dira beti kasu gutxi batzuk salbuespen.\nAurten ere Gipuzkoa Encounterrean izan gara Willix-ok. 9. edizio honetan ere ez dut ezer jeitsi, sarean zerbait elkarbanatzen jarri eta lagunekin jolastu, sortu, hitz-egin eta beste jarduera batzutan parte hartu dugu; hala nola, “Euskal-chef”, “Mahai-jokoa” batzuekin jokatu, “Oculus Rift 2” probatu dugu eta lagunekin kristoren esperientzia bizi izan dugu interneta edo sarea hobeto esanda, aitzakitzat erabiliz.\n“Lan party” hauetako baten gauzarik onena, norberak behar eta nahi duena egiten duela da. Etxean egin ditzakegun gauzez aparte, lagunekin egon eta esperientzia eder bat bizi izateko aukera paregabea da.\nTxapelketak ugariak eta era guztietakoak dira, interneteko online jokoak, dantzatzeko txapelketak, bideo-saio izugarri dibertigarriak, produkzioak (musika, irudiak, muntaia eta ahotsak jarriaz…).\nEgia esan, partyetara etortzeko nire arrazoi indartsuena urte guztian zehar ikusten ez ditudan lagun eta pertsona maite askorekin egon ahal izatea da (eta urte askotarako).\nGauza asko esan ditzaket, baina benetan hau zer den jakin nahi duenak, etorri egin beharko du. Ia hurrengoan, ados?\nPosted in askea, Game Erauntsia, teknofobia, teknologia\n< Previous Gamerauntsia Eskuliburu Ilustratuan\nNext > Fragen Eines Lesenden Arbeiters


Uncategorized archivos - Euspot\nAretxabaletako Arkupe Kultur etxean egin zen Euspoten bosgarren edizioko sari banaketa, Angel Alkainek girotu zuen ekitaldia eta une oso gogoangarriak izan ziren, umorea eta jaia uztartuz. Gainera, lehiaketan aurkeztutako 34 iragarkietatik epaimahaiak aukeratutako 20 finalistak ikusi ahal izan ziren bertan. Euspot lehiaketa erronka da guztiontzat: gaia irudikatzea, gidoia idaztea, talde lana, grabazioari ekitea, montajea… Eta gero epaimahaiaren […]\nEkitaldiaren argazki galeria: https://www.flickr.com/photos/arteman/albums/72157668036043192 “Euspot erreferente bihurtu da euskarazko ikus-entzunezkoen artean eta gazte askoren parte-hartzea eta jarraipena bermatzen ditu, harrobia ere indartuz. Indartsu hasi zen lehiaketa sorreran eta orain arteko bidean erreferente bihurtu da”, nabarmendu dute Euspot lehiaketako antolatzaileek. Izan ere, gero eta gazte gehiagok parte hartzen dute lehiaketan eta aurten 18 urtetik beherakoen 13 […]\nEuspot Euskarazko Iragarkien Lehiaketan lanak aurkezteko epea apirilaren 28an amaitu zen. Guztira, bosgarren edizioan 34 lan aurkeztu dira, Euskal Herriko herri ezberdinetakoak. Aurtengo edizioan spot lehiaketa kontsolidatzea, zabalkundea handitzea eta euskararen panoraman erreferentziazkoa bilakatzea lortu da, eta bide hori indartzeko Gipuzkoako Foru Aldundiak bat egin du Aretxabaletako Udalarekin, Mondragon Unibertsitatearekin eta Arteman Komunikazioa enpresarekin. Gazteen […]\nPublikoaren sarirako aurten ere boto asko jaso ditugu; 2.000tik gora. Publikoaren kuttunenak 220 bozka jaso ditu. Nor den? Maiatzaren 12ko sari banaketa ekitaldian jakingo duzue publikoaren botoei esker 500 euroko saria nork jasoko duen! Sari-banaketa ekitaldian jakingo ditugu saritu guztien izenak, beraz parte-hartzaile guztiak bertan izatea garrantzitsua da. Gonbidatuta zaudete guztiok!\nEuskal herriko leku askotatik iritsi zaizkigu spotak, hemen dituzue 34 lanak ikusgai\nMaiatzaren 12an, osteguna, egingo da sari banaketa Aretxabaletako Arkupe kultura etxean. Publikoaren sarirako bozketa amaitu da. Hemen dituzue 2016an aurkeztutako 34 spotak: 1. batu [youtube http://www.youtube.com/watch?v=AlMaoGTfARA?rel=0&w=560&h=315] 2. Beti barnean [youtube http://www.youtube.com/watch?v=zC4yBiXiq48?rel=0&w=560&h=315] 3. Zatoz barnealdera, zatoz naturaz gozatzera [youtube http://www.youtube.com/watch?v=GVxRavF5J3Q?rel=0&w=560&h=315] 4. Zatoz barnealdera [youtube http://www.youtube.com/watch?v=Qtbh1ddBpzU?rel=0&w=560&h=315] 5. Gipuzkoa barruraino [youtube http://www.youtube.com/watch?v=Z1TNDYxv4eI?rel=0&w=560&h=315] 6. Gipuzkoa barnealdea ere zure zain […]\nAurten ere Euskal Herriko leku askotatik jaso ditugu spotak, horien artean Legazpi, Lazkao, Gasteiz, Arrasate, Asteasu, Zestoa, Tolosa, Aramaio… 34 lan jaso ditugu guztira; eskerrik asko guztioi! Bihar jarriko ditugu guztiak ikusgai eta publikoak gustukoena bozkatzeko aukera izango du. Bihar, apirilak 29 (arratsaldeko 14:00etan) irekiko da Interneten publikoaren botoa jasotzeko epea eta maiatzaren 3an, asteartea (eguerdiko 12:00etan) […]\nApirilaren 28an bukatzen da lanak bidaltzeko epea!\nNola doaz grabazio eta edizio lanak? Animo, oraindik aste oso bat duzue zuen spotak egiteko! https://www.euspot.eus\nEuspot lehiaketa parte-hartzailearen berri eman dugu Arizmendiko Almen gunean\nDebagoieneko gazteak gero eta interes handiagoa jartzen ari dira spotak bere kabuz sortu eta Euspoten aurtengo edizioan parte hartzeko. Spotei buruzko oinarrizko formazioa emateko eta lehiaketaren nondik-norakoak azaltzeko bigarren ikastetxe bat bisitatu dugu astean: Arizmendi Ikastolako Almen gunea. Formazio saio honetan publizitatea, briefinga, autore eskubideak eta slogan aukeraketa moduko gaiak jorratu ditugu. Batek baino gehiagok […]\nEuspot 2016 ikasgelan sartu da\nArizmendi Ikastolaren Gaztelupe gunean aurkeztu dugu gaur Euspot 2016, Arrasaten. 16 eta 17 urte bitarteko gazteei Euspot lehiaketan parte-hartzeko gonbidapena egin diegu. Gaurko formazio saiotxoan publizitatea, briefinga, autore eskubideak eta slogan aukeraketa moduko gaiak jorratu ditugu eta ikasleek euren zalantzak partekatu dituzte. Gaztelupeko gazteek aurten Euspoten parte-hartzeko asmoa agertu dute. Ostegunean, goizeko 9etatik aurrera Almen […]


ZIAZERBA KANELOIA |\n2021-04-28 Errezetak Pasta 0\nPasta orea egin dudan bakoitzean bai kolore bai zapore berbera izan du, eta desberdintasuna, pastaren gainontzekoak izan du. Gaur, bai kolore eta bai zapore aldaketa bat izan du.\n200gr Gari irin zuria\n25gr Oratzeko gari irina\nZiazerba egosteko gatza (koilara bat ur litro bakoitzeko)\n1/4 Kafe koilara gatza\n1.Errezeta egiteko ziazerba izoztuak erabili ditut. Kazola bat urez bete eta sutan jarri. Irakiten hasten denean, gatzez ondu eta ziazerba izoztuak gaineratu. 5 minutuz egosi. Denbora pasata, ongi xukatu eta hozten utzi. Behin otza dagoela, labana batekin fin-fina txikitu, gorde.\n2.Katilu bat hartu eta irina gehitu, ondoren erdian zulo bat egin. Arrautzak kaskatu eta plater sakon batean irabiatu, ondoren gatza eta ziazerba gaineratu eta multzoa ongi nahasi.\n3.Zulora arrautza multzoa gehitu eta ongi nahastu (nik oratzaile bat erabili dut). Erabat nahastua dagoenean, eskuekin oratzen hasi, osagai guztiak ongi nahasteko. Eskuak eta lan mahaia ongi garbitu. Berriro oratu, irina gehituz, oreak eskatzen duen heinean. Garrantzi handia du eskuekin orea luzatzea esku-azpiarekin, gutxienez 10 minutuz landu.\n4.Orea elastikoa eta homogeneoa dugunean, film garden batekin estali eta jalki 30 minutuz. Masa zati bat hartu, bestea estalita gorde, eta eskuarekin zapaldu, irinetik pasa eta gero makinatik (arrabola zabalena duen zenbakiarekin hasiko gara) pasa, orea itsaskorra badago irina gehitu. Arrabolaren zenbakia aldatu gero eta itxiagoa jarriz, horrela ibiliko gara nahi dugun lodiera eduki arte (nik 2 zenbakiko neurrian utzi dut). Ondoren lasagna neurriko laukizuzenak egin, 20 minutuz lehortu. Lehorra dagoenean, kazola bat urez bete, gatza gehitu eta irakiten hasten denean, orea gehitu eta 3 minutuz egosi.\nZAINZURI ZURIA EGOSIA


El proyecto ya ha conseguido $ 2,229 de CROWDSASUNA\nJartzen $ 410\nJartzen $ 585\nJartzen $ 702\nJartzen $ 1,404\nGuztira $ 5,851 $ 10,532\nIrudikatu dezakezu zeinen lasai egongo zinateke uneoro zure haurraren egoera jakingo bazenu hau gogaitu barik?\nIrudikatu dezakezu zozer oker joan ezkero ohartuta izatea?\nZenbat aldiz esnatu zara gauean zehar zure haurra ondo dagoela ziurtatzeko, azkenean hau esnatu eta zu atsedenik ezin hartu?\nZiur guraso ezin hobea zarela, baina zu ere atsedena merezi duzu\nZure haurraren ongizatea gainbegiratzeko, eta lasaitasun denbora gehiago izan dezazun BabyDuino garatzen aria gara.\nBabyDuino Arduino-n oinarritutako prototipatze-kit bat da eta beste funtzio batzuk eransten ari gatzaizkio. BabyDuino-ren helburua honako hau da: haurtxo batentzat garrantzitsuak diren datu biologikoak monitorizatzeko ikerketa-kit bat eskaintzea, hala nola, gorputzaren zein giroaren tenperatura, hezetasuna…. besteak beste. Informazio hori eskuratzen denean loaldiaren arazoekin (apnea), kardiopatiekin (bat-bateko heriotzarekin lotutakoak), … lotutako patroiak identifika daitezen laguntzen da eta horrek haurtxo baten bizitza salba dezake.\nBabyDuino-k sentsore batzuen bidez informazioa irakurtzen du eta aplikazio mugikor batean ikusgarri bihurtzen du, datuek jokabide irregularra erakusten dutenean alerta-deiak bidaliz, adibidez, tenperatura-igoerak, bihotzaren erritmo irregularra, eta abar.\nBabyDuino segurua eta ahalik eta intrusio-maila txikiena izateko diseinatuko da.\nBabyDuino kode irekiko proiektua da eta, beraz, edonork hobetu edo bere beharrizanetara egokitu dezake; izan ere, hardware eta software-n diseinua askea izango da.\nBabyDuino EZ da merkaturatu daitekeen produktua, prototipatze-kit bat baizik. Berori pentsatuta dago haurtxo eta menpekotasunak dituzten pertsonak monitorizatzeko hardware askearen ikerketa eta garapenean aurrera egiteko eta zuk ere hobetu dezakezu.\nPrototipatze-prozesurako abiapuntua diziplina anitzeko talde tekniko bat da. Gure ezagutza teknikoa eta proiektuaren beharrizanak osatzeko, lankidetzak bilatuko ditugu beste eremu batzuetan, hala nola: pediatriako profesionalak, balio egokienak parametrizatzen laguntzeko, industria-disenuaren arloko profesionalak, packaging-arekin laguntzeko, irudi-diseinuko profesionalak, pertsona gehiagorengana heltzen laguntzeko, kit-a frogatuko duten pertsonak, hobekuntzak egiteko feed back-a eman diezaguten,…\nUrtebete luzea joan da lau pertsona lokal batean igandero bilerak egiten hasi ginenetik elkarrekin hardware askeari buruzkoak elkarrekin ikasi eta ezagutza partekatzeko asmoz. Prozesu horretan zehar, haurtxo bat taldera batu zen eta dena aldatu zuen. Orduan Babyduino eratzen hasi ginen.\nBabyDuino, bi pasio biltzen dituen proiektua:\nBabyDuino-ren bidez, elkarrekin eta proiektu baten bitartez ikasteko dugun grina gure haurtxoekiko maitasunarekin eta horien ongizatea bilatzeko asmoarekin lotu dugu.\n.-Funtzioak aldatu (zabaldu edo doitu) nahi dituzten pertsonei. Gure ideia BabyDuino abiapuntutzat hartu eta ikasketa-komunitate bat sortzea da, denboran aurrera egin ahala hobekuntzak sartzeko aukera izan dezagun.\n.-Osasun arloko ikertzaileei. Kit-a menpeko pertsonak monitorizatzeko prototipo berriak diseinatzeko balioko die.\n.-Hezitzaileei. Kit-a irakasleei balioko die PBL (project based learning) metodologian oinarrituta irakasteko.\nMedikua al zara? Ingeniaria al zara? Makerra al zara? Programatzailea al zara? Diseinatzailea al zara? Irakaslea al zara? Lardaskan ibiltzea gustukoa al duzu? Gurasoa al zara? Ez egin zalantzarik BabyDuino garapen-komunitateko kide izateko! Elkarrekin asko ikas dezakegu gizarte guztiarentzat berritzailea den proiektu baten bitartez.\nHelburu nagusia honako hau da: BabyDuino prototipatze kit-aren diseinu, produkzio eta dokumentazio prozesuak berekin dakarren gastuei aurre egiteko beharrezkoa den dirua batzea.\nWeb bat garatuko dugu, non proiektuarekin lotutako eduki eta informazio erabilgarri guztiak aurkitu ahal izango baitira: eskemak, eskuliburuak, tutoretza bideoak, adibide praktikoak, estekak, kontsultarako foroak, faq-ak, eta abar.\nBabyDuino-k ezagutza asko behar ditu eta, zentzu horretan, lanean ari gara prototipoaren inguruko komunitate bat sortzeko. Komunitatea plataforma online ezberdinetan banatuko da kontaktu gune gisa: twitter, facebook nagusiki. Baina elkarrizketetan sortutako onena web-ean jasoko dugu. Interesa duten pertsonekin elkartuko gara erakustaldiak egiteko, ezagutzak hibridatu eta elkarrengandik ikasten jarraitzeko.\nEpe ertain eta luzera begira, prototipoa diseinatu eta produzitutakoan, BabyDuino aplikazioa garatuko dugu.\nAskotariko lankidetzak bilatzen ditugu, osasungintzan adituak direnetatik hasita, horien ezagutzaren bidez haurtxo baten egoera ona erakusten duten balio biometrikoak egokiro parametrizatzen lagun diezaguten.\nBabyDuino-ko lantaldea, gaur egun, eremu eta erakunde ezberdinetako profesionalek osatzen dugu.\nMiguel Acosta: Industria-ingeniaria, prototipo-deseinuaren zale amorratua. Berarentzat BabyDuino bidean agertuko diren arazoak konpontzen ikasteko erronka bat da. Lanegun nekagarria eta gero, etxera itzultzean beti du denbora lantaldearekin egon edo lardaskatzen ibiltzeko.\nRaul Amo: Informatika-ingeniaria. Hardware-n mundua software-en munduarekin lotzen gozatzen du. Raul Arduino-rekin lotutako proiektu batean lagunduko zioten pertsonen bila zebilen eta, horrela, buruan zeukana ezagutzeko zortea izan genuen.\nFabian Morales: Artista eta Makerra. Interakzio-sistemak diseinatu eta sortzen ditu Social Sound-ean. Beti saiatzen da gehiago jakiten, gehiago ulertzen eta Arduino-k eskaintzen dituen aukerak ikertzen hasi zelarik, proiektu honetan urrats bat emateko aukera ikusi zuen bere ezagutzei dagokienez. Horrez gain, bera bezala haurtxoaren bizi-egoerarekin eta haren ingurunearen baldintzekin lasai eta seguru egon nahi zuten gurasoei laguntzeko proiektua garatzea ahalbidetuko zion proiektua nahi zuen.\nDiana Franco: Grina handia du giza jokabidearekiko eta pertsona eta teknologiaren arteko interakzioarekiko eta Social Sound-en lantaldekoa ere bada. Gauero lasai lo egin nahi luke, haurtxoa molestatu gabe, arnas ondo hartzen duela, tenperatura egokia duela jakinda,… tresna horretxen bila dabil BabyDuino-rekin.\nHardware libre dun lanentzako Lizentzia\n$ 4,008 conseguido\n$ 10,545 conseguido


AGINDUA, 2013ko ekainaren 25ekoa, Herri Administrazio eta Justiziako sailburuarena, Ekonomisten Euskal Elkargoaren estatutuetan egindako aldaketa Euskal Autonomia Erkidegoko Fundazioen Erregistroan inskribatzeko dena (elkargo hori Euskal Autonomia Erkidegoan Ekonomisten Elkargoaren eta Merkataritzako Titularren Elkargoaren artean gertatu den bat-egitearen ondorioz sortu da).\nIkusita eta aztertuta geratu da Ekonomisten Euskal Elkargoaren estatutuetan egindako aldaketa (elkargo hori Euskal Autonomia Erkidegoan Ekonomisten Elkargoaren eta Merkataritzako Titularren Elkargoaren artean gertatu den bat-egitearen ondorioz sortu da). Hauek izan dira\nLehenengoa.– 2012ko abuztuaren 2an, Justizia eta Herri Administrazio Sailean (gaur egun Herri Administrazio eta Justizia Saila) sarrera eman zitzaion Ekonomisten Euskal Elkargoaren estatutuetan egindako aldaketa onartzeko eskabideari. Aldaketa bere eremuaren handitzearen ondorioz egin da, merkataritzako titularrak sartu nahi izan baitira elkartearen barruan. Horrela, bera izango da Euskal Autonomia Erkidegoko ekonomilarientzako eta merkataritzako titularrentzako elkargo bakarra, hala xedatuta baitago Euskadiko Ekonomialarien eta Merkataritza Tituludunen Elkargoak Bateratzeko ekainaren 28ko 18/2012 Legearen artikulu bakarrean.\nEskabidearekin batera, honako hauek aurkeztu ziren: Ekonomisten Euskal Elkargoaren estatutuetan egindako aldaketa onartzeko erabakiaren ziurtagiria; Ekonomisten Euskal Elkargoaren behin-behineko Araudiaren kopia (elkargo hori Euskal Autonomia Erkidegoan Ekonomisten Elkargoaren eta Merkataritzako Titularren Elkargoaren artean gertatu den bat-egitearen ondorioz sortu da, ekainaren 28ko 18/2012 Legean ezarritakoarekin bat etorriz); Ekonomisten Euskal Elkargoaren behin-behineko estatutuak, bat-egitearen ondoren estatutuak aldatu izanaren ondoriozkoak.\nBigarrena.– 2012ko urriaren 19an, Eusko Jaurlaritzako Ekonomia eta Ogasun Sailari eta Ekonomisten Kontseilu Nagusiari eskatu zitzaizkien Profesionalen elkargoei eta kontseiluei eta Tituludun Lanbideen Erregistroaren Araudiari buruzko otsailaren 3ko 21/2004 Dekretuaren 38.4 artikuluan aurreikusitako derrigorrezko txostenak, eta 2012ko azaroaren 5ean eta 2013ko urtarrilaren 25ean sarrera eman zitzaien aldeko txostenei.\nHirugarrena.– 2013ko urtarrilaren 25ean, Herri Administrazio eta Justizia Sailak interesdunei eskatu zien bidalitako dokumentazioan aurkitutako akatsak zuzentzeko. 2013ko maiatzaren 28an, sail horretan sartu zen hartutako erabaki horren ziurtagiria, bai eta Ekonomisten Euskal Elkargoaren behin betiko estatutuak ere, Ekonomisten eta Merkataritzako Titularren Elkargoen estatutuak aldatu ondoren sortzen direnak.\nLaugarrena.– Herri Administrazio eta Justizia Saileko Zerbitzu Teknikoek aztertu dute espedientea, eta ondoren, ebazpen-proposamena egin dute. Hona hemen horretarako kontuan hartu dituzten\nLehenengoa.– Euskal Autonomia Erkidegoko Autonomia Estatutua abenduaren 18ko 3/1979 Lege Organikoaren bidez onartu zen. Estatutuaren 10.22 artikuluan ezartzen denez, Profesionalen Elkargoen eta Tituludun Lanbideen alorreko eskumena Euskal Autonomia Erkidegoari baino ez dagokio, hargatik eragotzi gabe Espainiako Konstituzioaren 36. eta 139. artikuluetan xedatutakoa aplikatzea.\nBigarrena.– Herri Administrazio eta Justiziako sailburuak du agindu bidez estatutuetan egindako aldaketari buruzko espediente hau emateko ardura, hala xedatuta baitago Herri Administrazio eta Justizia Sailaren egitura organikoa eta funtzionala ezartzen duen apirilaren 9ko 188/2013 Dekretuaren 2-1.2 eta 8-1-d) artikuluetan aurreikusitakoari jarraikiz, bai eta Tituludun lanbideei eta profesionalen elkargo eta kontseiluei buruzko azaroaren 21eko 18/1997 Legea eta Profesionalen elkargo eta kontseiluei eta tituludun lanbideen erregistroaren araudiari buruzko otsailaren 3ko 21/2004 Dekretua betez ere. Lege horren 33. artikuluan eta dekretu horren 38. artikuluan ezartzen denez, elkargoen estatutuak eta horien aldaketak Eusko Jaurlaritzako dagokion sailari jakinarazi beharko zaizkio. Gero, sail horrek, estatutuok legearen barruan daudela egiaztatu ondoren, behin betiko onartuko ditu, agindu baten bitartez.\nEra berean, Euskadiko Ekonomialarien eta Merkataritza Tituludunen Elkargoak Bateratzeko ekainaren 28ko 18/2012 Legearen Laugarren Xedapen Iragankorraren 3. atalaren hirugarren idatzi-zatian aipatzen da zer eskumen duen Eusko Jaurlaritzako Justizia eta Herri Administrazio Sailak estatutuetako aldaketa hori onartzeko:\n«Aurreko bigarren xedapen iragankorraren a) letran aipatzen diren estatutuetan sartu beharreko aldaketak, Batzar Kudeatzaileak onetsi ondoren, Eusko Jaurlaritzako Justizia eta Herri Administrazio Sailak onetsiko ditu behin betiko, elkargoen estatutuen aldaketetarako ezarrita dagoen arauketaren arabera».\nHirugarrena.– Euskadiko Ekonomialarien eta Merkataritza Tituludunen Elkargoak Bateratzeko ekainaren 28ko 18/2012 Legearen 1. artikuluaren 1. eta 2. ataletan eta Bigarren Xedapen Iragankorraren 1-a) atalean honela esaten da:\n«Xedatzen da bateratzea Euskal Autonomia Erkidegoko ekonomialarien eta merkataritza tituludunen elkargoak.»\n«Horrek eragina izan dezan, egungo Ekonomialarien Euskal Elkargoak zabaldu egiten du bere eremua, beraren barruan hartzeko merkataritza-tituludunaren lanbidea eta merkataritza tituludunak, halako eran non Euskadiko elkargo bakarra izango baita ekonomialarientzat eta merkataritza-tituludunentzat.»\n«Bateratze-proiektuan gai hauek sartuko dira:\na) Egungo Ekonomialarien Euskal Elkargoaren estatutuetan sartu beharreko aldaketak, bateratzetik sortutako elkargoa izan dadin.»\nIkusirik aipatutako arauak eta aplikatzekoak diren gainerako arauak, honako hau\nLehenengoa.– Ekonomisten Euskal Elkargoaren estatutuetan egindako aldaketa onartzea, hala erabaki batzuen 2013ko apirilaren 30eko Gobernu Kontseiluak. Hain zuzen ere, ekonomialarien eta merkataritzako titularren elkargoen arteko bat-egitearen ondorioz gertatu da aldaketa hori, ekainaren 28ko 18/2012 Legean hala baitago xedatuta.\nBigarrena.– Elkargo horren estatutuetan egindako aldaketa argitaratzeko agintzea.\nVitoria-Gasteiz, 2013ko ekainaren 25a.


Datak: azk, 29/11/2017 - azk, 29/11/2017\nBerdintasunerako Gunea Jaitsi\nEusko Legebiltzarrak eta Eusko Jaurlaritzako Segurtasun Sailak jardunaldia antolatu dute Berdintasunerako Gunearen esparruan.\n"Demokrazia paritarioa Euskadin. Emakumeen eta gizonen parte hartze soziopolitikoa EAEko hauteskunde prozesuetan" txostena, Arantza Campos Rubio UPV/EHUko irakasleak egina, Eusko Jaurlaritzako Araubide Juridikoaren, Zerbitzuen eta Hauteskunde Prozesuen Zuzendaritzarekin elkarlanean, izango da Eusko Legebiltzarrak eta Eusko Jaurlaritzako Segurtasun Sailak antolatu duten berdintasun eta paritateari buruzko jardunaldiaren ardatza. Txosten honetan bildu da 2001etik 2016ra arte Autonomia Erkidegoan egin diren hauteskunde-prozesuetako datuen azterketa konparatua (Eusko Legebiltzarra, batzar nagusiak eta udalak), kontuan hartuta Emakumeen eta Gizonen Berdintasunerako 4/2005 Legearen eta, geroago, 3/2002 Lege Organikoaren aplikazioa, Hauteskunde Araubidea aldatu baitute.\nHauteskunde-zerrendak, hautagai eta hautetsiak, karguetan jarraitu edo ordezkatuak izan diren pertsonak eta gobernu-organoak osatzen dituzten pertsonak dira erabiltzen diren adierazleetako batzuk, jakite aldera ea antolakundeak garatzen ari diren demokrazia paritarioaren aldeko politikak edo baliatzen ari diren legeak uzten dituen zirrikituak politika horiek ez zehazteko. Adierazleak, alderdi politikoei ere aplikatu zaizkie, haien estatutuak eta haien hauteskunde-kudeaketari buruzko datu batzuk, hala nola artekariak eta ahaldunak, besteak beste, aztertuta.\nArantza Campos irakasleak "Demokrazia paritarioa Euskadin" azterketa garatu du, Eugenio Artetxe Eusko Jaurlaritzako Araubide Juridikoaren, Zerbitzuen eta Hauteskunde Prozesuetako zuzendariak aurkeztuta.\nHaren ondoren, mahai-inguru bat egin da, Ana Oregi Eusko Legebiltzarreko Giza Eskubide eta Berdintasun Batzordeko buruak aurkeztua, non parte hartuko duten Eusko Legebiltzarreko bost talde parlamentarioetako bozeramaileek: Leixuri Arrizabalaga (EA-NV), Oihana Etxebarrieta (EH Bildu), Eukene Arana (EP), Gloria Sánchez (SV-ES) eta Laura Garrido (PV-ETP).


About: Kritika Sariak\nKritika Sariak 1956tik aurrera, urtero Espainiako Literatur Kritikarien Elkarteak Espainian aurreko urtean lau hizkuntza ofizialetan- gaztelaniaz, katalanez, galegoz eta euskaraz- argitaraturiko idazlan onenei- narratiba eta poesia kategoriatan- ematen dituzten literatura sariak dira. Urtero apirilean ematen dituzten sari hauek ez dute diru-hornidurarik eta epaimahaiak 22 kide ditu. Kritika Sariak ondoko hauek dira:\nKritika Sariak 1956tik aurrera, urtero Espainiako Literatur Kritikarien Elkarteak Espainian aurreko urtean lau hizkuntza ofizialetan- gaztelaniaz, katalanez, galegoz eta euskaraz- argitaraturiko idazlan onenei- narratiba eta poesia kategoriatan- ematen dituzten literatura sariak dira. Urtero apirilean ematen dituzten sari hauek ez dute diru-hornidurarik eta epaimahaiak 22 kide ditu. Kritika Sariak ondoko hauek dira: * Kritika Saria gaztelaniazko narratibari, 1956an sortutakoa. * Kritika Saria gaztelaniazko poesiari, 1956na sortutakoa. * Kritika Saria katalanezko narratibari, 1962an lehen aldiz emana, eta bigarrenez 1976an. Urterokoak izan ziren 1978tik aurrera. * Kritika Saria katalanezko poesiari, 1962an lehen aldiz emana, eta bigarrenez 1976an. Urterokoak izan ziren 1978tik aurrera. * Kritika Saria galizierazko narratibari, 1976an sortutakoa. * Kritika Saria galizierazko poesiari, 1976an sortutakoa. * Kritika Saria euskarazko narratibari, 1976an sortutakoa. * Kritika Saria euskarazko poesiari, 1976an sortutakoa. (eu)\nKritika Sariak 1956tik aurrera, urtero Espainiako Literatur Kritikarien Elkarteak Espainian aurreko urtean lau hizkuntza ofizialetan- gaztelaniaz, katalanez, galegoz eta euskaraz- argitaraturiko idazlan onenei- narratiba eta poesia kategoriatan- ematen dituzten literatura sariak dira. Urtero apirilean ematen dituzten sari hauek ez dute diru-hornidurarik eta epaimahaiak 22 kide ditu. Kritika Sariak ondoko hauek dira: (eu)\nKritika Sariak (eu)


Elizabeth Fulhame: Kimika modernoan mugarria izan zen ‘espektro bat’ - Zientzia Kaiera\nElizabeth Fulhame: Kimika modernoan mugarria izan zen ‘espektro bat’\nIzen bat, Elizabeth Fulhame (senarraren abizena da), eta 1794an argitaratu zuen An Essay On Combustion with a View to a New Art of Dying and Painting liburua dira berari buruz dauzkagun datu bakarrak. Ez dago bere irudirik, ezta jaiotze- eta heriotza-datarik ere. Non hazi zen? Nolakoa zen haren familia? Zerk liluratu zuen zientziaren arloan? Ikasi ote zuen? Ezagutzen ez dena izan ohi da erakargarria; eta bizitza jakin bat asmatzeko aukerak txunditzen gaitu erabat.\nHalere, ezkutuan dagoena argitzeko ahaleginetan, “espektro” izateari utz diezaion alegia –zientziaren historian emakumeen kasuan usu gertatu den bezala–, ez dezagun ahaztu bidean egin zuena. Liburu bakarra argitaratu zuen arren, mugarria izan zen: katalisia kontzeptua asmatu zuen (Jöns Jacob Berzelius kimikariak baino 40 urte lehenago), fotoerredukzioaren mekanismoak aurkitu, eta argazkigintzan aurrerapausoak eman zituen, argiaren ekintzak sortutako irudiei buruzko behaketei esker.\nAn Essay On Combustion (1794) lanari esker, Elizabethek egin zituen aurkikuntzak ezagutzeko aukera dugu. Izan ere, hamar kapitulutan kasik 150 esperimentu azaldu zituen, baita bizitzea egokitu zitzaion garaiari buruzko pasadizoak kontatu ere; gizonezkoei zegokien diziplina batean aritzean izan zituen zailtasunak, kasu. Esaterako, azterlan honetan, katalisia zer den deskribatzen du. Saiakera ugariren ostean, oxidazio erreakzio gehienak urarekin gertatzen zirela ikusi zuen; urak horietan parte hartzen zuela eta erreakzioaren amaieran birsortzen zela ondorioztatu zuen. Teoria hori frogatzeko zehatz-mehatz deskribatu zuen prozesu hori guztia eta era berean, kritikatu zituen Flogistoaren teoria eta Antoine-Laurent Lavoisierren ideiak.\nIrudia: “An Essay On Combustion”liburuaren orrialde batzuekin eta Elizabeth Fulhame irudi posible batekin egindako muntaketa. (Iturria: Mujeres con Ciencia bloga)\nElizabethek ez zituen kontuan hartzen bere garaikideen iritziak. Izan ere, lan horri esker aurrerapausoak eman ziren kimikaren arloan, errekuntzaren inguruko bere teoria garatu baitzuen; Berzeliusek eta Eduard Buchnerrek aurkeztutakoa baino lehenago, gainera.\nBeldurrik ez bere iritzia emateko\nUrrezko, zilarrezko eta beste hainbat metalen oihalak egin nahi zituen prozesu kimikoen bitartez, eta hori izan zen katalisiaren aurkikuntzaren abiapuntua. Aipaturiko liburuan azaltzen du ideia hori 1780an bururatu zitzaiola. Ildo horri jarraiki, haren senarrak eta adiskide batzuek Elizabethek aurreikusitakoa sinesgaitza zela uste zutenez, teoria horrekin ez jarraitzeko konbentzitu nahi zuten. Alabaina, zientzialariak ez zien jaramonik egin, ezta indarrean zegoen eszeptizismoari ere. Ideia horri dagokionez, bere liburuko hitzaurrean honako hau idatzi zuen:\n“Konturatu nintzenean esperimentuok ezin zirela azaldu ordura arteko teoriak erabiliz, aldatu zen M. Lavoisier eta beste izen handien inguruan nuen iritzia. Sinetsita nago inongo autoritatek, garrantzitsua izanagatik ere, ez ligukeela kendu behar egia bera ikertzeko asmoa; eta iritzi bakoitza defendatu edo deuseztatzeko meritu propioek baino ez dutela balio. Hala, menturatuko naiz nire iritzia munduari eskaintzera, eta prest nago hari uko egiteko beste arrazionalago bat aurkezten den bezain laster”.\nJakina denez, liburua argitaratu ostean, askotariko iritziak jaso zituen Elizabethek: batzuek goraipatu zuten haren lana, beste batzuek kritikatu. Iritziak iritzi, lorpen handia izan zela ezin da zalantzan jarri; izan ere, 1798an Augustin Gottfried Ludwig Lentinek itzuli zuen alemanera. Geroago, 1810ean, Estatu Batuetan argitaratu zen; esan gabe doa arrakasta handia izan zuela. Urte horretan bertan Filadelfiako Kimika Elkarteko ohorezko kide izendatu zuten.\nEz zuen erraza izan behar haren ideiak plazaratzeak, batez ere emakumeei debekatzen zietelako zientzian jardutea. Arlo horretan lan egiteak arrisku bat zekarren berarekin, baina horrek ez zion axola, beti haren kideekin talka egiten zuen arren. “Apika, zentsura saihestezina da”, idatzi zuen liburuan, “batzuk hain ezjakinak dira ezen zakarrak eta isilak bilakatzen diren, eta ikaratu egiten dira ikaskuntza dirudien edozer gauzaren aurrean, edozein formatan dela ere; eta ‘emakume’ gisa agertzen bada ‘espektroa’, jasaten dituzten minak zinez kaltegarriak dira”.\nElizabethen arabera, kimika “entretenigarria” zen, dibertsio moduko bat, alegia. Berari buruz dakigun guztia idatzitako saiakera hartan dago irakurgai, gogora dezagun, zientziaren historian argitaratu den lanik garrantzitsuenetako bat. Obra horretan ez dago irudirik, ezta haren datu biografikorik ere. Eta, hala ere, dena dago hor, Elizabeth Fulhame izan zen guztia. Beti dago guri buruzko zehaztasunen bat idazten dugun horretan, lerroen artean gordeta aurkitu nahi duenarentzat.\nArgitalpen-data: 2020/12/18 · Atala: Emakumeak zientzian\nUxue Razkin Zeharkaezinak diruditen ateetatik igarotzeko gai zen Elizabeth Garrett Anderson. Bai, dohain berezia zuen, orotariko giltza moduko bat izango […]